text:
Lestrartíð: 1
Umsóknarfreist: 1. skúlaskeið 15. mars. 2. skúlaskeið 3. desember
Skúlabyrjan: august og januar
Útbúgvingarstovnur: Glasir í Smiðjugerði,Tekniski Skúlin í Klaksvík
Útbúgvingarstaður: Tórshavn,Klaksvík
Lestrarstuðul: Ja
Yrkisútbúgingarnar, sum Glasir (Tekniski Skúlin í Tórshavn, TST) og Tekniski Skúlin í Klaksvík (TSK) hava, eru skipaðar undir heitinum Tekniskt Yrkisnám, og tær fevna um:
● timbur (TST og TSK)
● el (TST og TSK)
● bilsmíð (TST)
● metal (TSK og TST)
● hárfríðkan (TST)
● klædnaatstøði (TST)
● matvøruútbúgving (TSK)
● tilvirkisatstøði (TST)
Tekniskt Yrkisnám fevnir um 4 skúlaskeið við til samans 80 undirvísingarvikum. Hetta svarar til tvey ár í skúla. Við lærusáttmála kann skúlagongdin vera 50–55 vikur. Her kanst tú fáa útbúgving innan timbur, el, bilsmíð, metal, hárfríðkan, klædnaatstøði og matvøru. Eitt av endamálunum við Yrkisnámi er, at tú sum lærlingur ella lesandi fært tína útbúgving góð-skrivaða so nógv, sum til ber. Tað merkir, at tú kanst vinna og varðveita møguleikar at fara undir eina víðari ella hægri útbúgving, fært tú hug til tað seinni í lívinum.
Hevur tú gjørt sáttmála við eitt lærupláss, verður skúlagongdin hjá tær løgd til rættis saman við læruplássinum, soleiðis at tú ert í verkligu læruni ímillum skúlaskeiðini.
Dømi um útbúgvingargongdina, har lærusáttmáli er gjørdur við eitt lærupláss, tá søkt verður:
20 vikur 20 vikur 10 vikur 5 vikur
Ein yrkisútbúgving tekur vanliga umleið 4 ár. Av hesum eru vanliga 55 vikur í skúla. Hetta er galdandi, um tú hevur lærusáttmála.
Við lærusáttmála tekur tú 1., 2. og 3. skúlaskeið í Yrkisnámi og endar við sveinastykki, sum tekur millum 1 og 5 vikur. Ímillum skúlaskeiðini hevur tú verkliga læru. 1. og 2. skúlaskeið eru 20 vikur hvørt. Tá hevur tú yrkislærugreinar og almennar lærugreinar á E-stigi. Í 3. skúlaskeiði, sum fevnir um 10 vikur, hevur tú bara yrkislærugreinar at hugsa um, og tú sleppur miðvíst at førleikamenna teg í tínum yrki burturav.
Eftir lokið 3. skúlaskeið fert tú upp til sveinaroynd og fært sveinabræv í tínum yrki.
Ætlar tú at læra til elektrikara, hárfríðkara, timburmann, metalsmið ella tílíkt og ikki hevur lærusáttmála, kanst tú søkja um upptøku á øðrum av teknisku skúlunum til 1. skúlaskeið, har tín yrkisgrein verður boðin út. Har byrjar tú skúlagongdina í 1. skúlaskeiði, og tú tekur tey bæði fyrstu skúlaskeiðini saman við hinum, sum fara undir sína útbúgving, og teimum lærlingum, ið eisini eru farnir undir somu útbúgving, sum tú hevur valt. Hevur tú ongan lærusáttmála fingið, tá ið 2. skúlaskeið er liðugt, kanst tú innan fakini el, timbur og metal halda fram á 4. skúlaskeiði, har tú fært undirvísing og hevur almennar lærugreinar á C-stigi. Tað gevur tær møguleika at velja eina stutta framhaldsútbúgving so sum byggitøkning og framleiðslutøkning og maskinmeistara, sum krevur 1 ára praktikk áðrenn upptøku á Vinnuháskúlanum.
Dømi um útbúgvingargongdina, har lærusáttmáli verður gjørdur eftir 4. skúlaskeið.
20 vikur 20 vikur 40 vikur 15 vikur
Um tú velur ikki at fara í læru, men heldur at fyrireika teg til eina framhaldsútbúgving, eigur tú at velja 4. skúlaskeið, har tú sleppur at arbeiða við yrkisverkætlanum á ávísari yrkisbreyt og fært undirvísing í almennum lærugreinum á C-stigi, umframt at tú hevur møguleika at velja støddfrøði á B-stigi.
Meiri kunning undir yrkisgrein.
Glasir, Smiðjugerð - www.glasir.fo
Tekniski skúlin í Klaksvík - www.tsk.fo
Tak faldaran Vel tína yrkisleið frá Yrkisdeplinum niður her


c: text/html

text:
Nepal
Nepal er eitt lýðveldi í Asia. Høvuðsstaður er Kathmandu. Fólkatalið er umleið 26,5 milliónir. Nepal liggur millum Kina í norði og India í suðri. Tíggju av sekstan av heimsins hægstu fjøllum liggja har norðuri í Nepal, av teimum er eisini Mount Everest, ið er heimsins hægsta fjall og liggur á markinum millum Nepal og Kina. Lítla landið Nepal er ógvuliga avbyrgt land í syðra parti í Himaleiafjøllum. Flestu fólk eru hinduar, men hjá mongum fólkum er átrúnaðurin blandingur av hinduismu og buddismu. Til 1991 var kongur einaveldugur, men eftir harðan politiskan ófrið, varð skipanin broytt til parlamentariskt kongsveldi, og fólkið slapp at velja stýrið sítt, og nú styrir fólkavald stjórn landinum. Í 2006 varð kongurin koyrdur frá, og landið varð stovnað sum lýðveldi. Hægstu fjøll í heiminum - harímillum Mount Everest - eru í Nepal, og tí er landið væl umtókt ferðamál hjá fjallaklívarum og fólki, sum dámar at ganga í fjøllunum.
Kathmandu er høvuðsstaður í Nepal og størsti býur. Í gamla býarpartinum eru nógvar trongar gøtur og mong torg við gomlum templum og minnisvarðum. Í einum templi býr livandi gudinnan Kumari Devi, ein smágenta, sum kosin er at umboða hindugudinnuna Parvati. Gentan er í templinum, til hon kemur í kynsbúningaraldurin, tá verður ein onnur vald. Í Nepal eru mong fólkasløg. Sherparnir í eystara parti í hálendinum eru óføra djarvir fjallaklívarar. Gurkharnir miðskeiðis í landinum eru heimsgitnir fyri dirvi og evni síni sum hermenn og manna serdeildir bæði í indiska og bretska herinum. Newrarnir í Kathmandudali eru kendir fyri træskurðarlist sína, sum prýðir mong tempul og hús í Nepal. Meiri enn helvtin av fólkinum í Nepal er nepalar, ið eru ættaðir úr India. Um 90 % av fólkinum í Nepal arbeiðir í landbúnaðinum. Mong dyrka rís og aðra grøði í vælgjørdu bríkunum, sum eru laðaðar langt niðan í brøttu líðirnar. Soleiðis ber til at velta í lendi, sum annars hevði verið óhugsandi sum dyrkilendi. Sum aðrastaðni her um leiðir hevur monsunregnið alt at siga fyri gróðurin.

robotstxt: allowed

filter: keep


text:
Tíðindi
Tíðindi
...
Starvsfólkaútferð 2014
Útferð í Sandoynna Kristi himmalsferðardag, hósdag 29. mai 2014. Eins og undanfarin ár, varð aftur í ár skipað fyri útferð Kristi ...
Heðin Poulsen útlærdur
Tann 16. apríl 2014 varð Heðin Poulsen útlærdur sum skrivstovufólk innan fyrisiting hjá P/f Poul Hansen. Lærumeistari hjá Heðini hevur verið Óli Reinert. Heðin hevur ...
50 ára starvsdagur
1. mai hevði Ása Gram Olsen arbeitt á heilsøluni hjá Poul Hansen í 50 ár. Ása byrjaði hjá Poul Hansen sum 15 ára gomul, og ...
Føroyskt lambskjøt frá KRÁS
Lotið er kaldari - ber boð um, at heystið er komið og at fjøllini skulu gangast. Hjá KRÁS í Hósvík hava tey nú í eina ...
40 ár hjá Poul Hansen
1. august hevði Finnbogi Danielsen arbeitt á heilsøluni hjá Poul Hansen í 40 ár. Finnbogi byrjaði á deildini á Tvøroyri sum goymslumaður, men gjødist síðani ...
Fekk tænastumedalju frá drotningini
Í sambandi við, at Sólrun Klein 1.oktober fór frá vegna aldur, varð samkomu hildin fyi henni í kantinuni, har familjan hjá Sólrun, umfrmat starvsfólk hjá ...
PH nýggja heimasíðu
PH nýggja heimasíðu Vælkomin á okkara nýggju heimasíðu. Vit arbeiða framvegis við at leggja tilfar inn. Um tú ikki finnur tað tú leitar eftir, ert ...


text:
Netanyahu á vitjan í Brússel
- Latið okkum geva friðinum ein møguleika, segði Netanyahu, tá hann sum fyrsti ísraelski forsætisráðharrin í 22 ár kom á vitjan á ES-høvuðsborgini.Ísraelski forsætisráðharrin, Benjamin Netanyahu, mælir nú til at geva friðartilgongdini í Miðeystri ein møguleika.
Netanyahu sigur, at USA hevur gjørt eitt uppskot at brúka í friðarsamráðingunum. Hann sigur, at avgerðin hjá -- Les meira
Donald Trump, forseta, um at viðurkenna Jerusalem sum høvuðsstað í Ísrael, byggir á veruleikan.
- Friður byggir á veruleikan. Friður byggir á at viðurkenna veruleikan, sigur Netanyahu.
Netanyahu heldur, at tíðin er komin, at palestinar viðurkenna jødiska statin, og at Jerusalem verður høvuðsstaður.
- Eg vænti, at øll ella tey flestu evropeisku londini fara at flyta sínar sendistovur til Jerusalem og viðurkenna Jerusalem sum høvuðsstað Ísraels, sigur Netanyahu.
Uttanríkisleiðarin í ES hevur sagt, at ES fer at halda fast við avgerðina hjá altjóða samfelagnum um, at Jerusalem verður býttur millum Ísrael og palestinska sjálvstýrið.
Kelda KvF: Sigrún H. Brend


text:
Turið Sigurðardóttir fylti 70 ár í gjár. Hesa yrkingina yrkti eg til 60 ára føðingardag hennara. Nakrar fláir eru lægstar til, men yrkingin hevur enn týdning.
Hjartaliga til lukku við degnum, merkiskvinna.
Fláirnar
Tú tendrar lummalyktina og lýsir tað, sum tú ongantíð hevur sæð. Tað, sum hvarv
í myrkrinum er enn til staðar, men bert sum litprikað tíðarbákn.
Litskifta og broytta málið rør upp undir eina menning, sum ikki trýr sær ævigan
gróður. Tankar, ið bræddir umfarast út í heim
at kanna sær alvitsku og flog til at venda aftur
til upphavið. Brýndar rørslur, hválvaðar og hvatmæltar.
Ein skapan sum bólgarður, har hugmyndir eru uppií
og báðumegin við. Tamdir vindar millum húsini hyggja og hyggja at
ímyndum av ímyndum, ið minna um skýborgir festar á pappír. Mannkykt
taka skap av orðum, ið rísla seg gjøgnum dagarnar, tímarnar, sekundini. Hegnisliga
verður havsbrúgvin bygd til tíðina at fara um. Upplýstar
eru gongirnar, har orðini bera brá av linna.
Fallagrús sópar himmalin, meðan vit rannvála alt til og skipa okkum
í bólkar, ið fara træðandi í ótroddum brattlendi. Skal upphavsstaðið
viðgangast, má fyrst dansast við mælskum fjøllum.
Skýggini reka ljóðvarin sum úrbregði við fjaldum eginleikum. Eins og hjartað,
ið ræðslusligið sprænir blóðið út í æðrarnar, eru áhaldandi
støkkingar av myndum, ið nokta vanliga flogsáðnum at festa seg í sinnið.
Orðsvinnir bókaryggir standa eins og stabbagrót.
Vit eru øll tøtlingar, ið stoyta grønkandi setningar
úr sóljukoppum. Orð fúka sum flingur fyri eyguni og verða sett saman,
eins og menniskju verða sett saman, og brúkt til okkurt annað,
eins og menniskju verða brúkt til okkurt annað. Tíðarhorvnir tankar troðka
trúliga á, sum vóru teir einasta skýggið í heiminum, ið varð málað gult.
Tá ið útbogaðu andlitsbrøgdini trína fram í speglinum, og tey skulu festast
á blað, liggur ein størri leiklutur innarumegin, har hvør sveittadropi hevur navn
og hvør rukka hevur skap av einum hjartafløvandi farvegi. Framtíðin gevur
eisini blómutyssi úr orðum, ið verða sett saman til setningar við egnum skuggum,
setningar, staðsettir í vætu, har sólarvísu orðini spríkja úr hjartarrót tínari. Orð
í ævigum andarúmi, sum fláirnar undir fótum okkara, í ævigum aldudrátti.
Oddfríður Marni Rasmussen


text:
Kapping í tvímansleiki á Kambsdali 4. mars
Kapping í tvímansleiki á Kambsdali 4. mars.
Um tú vilt melda til hesa
kappingina, so skalt tú sjálv/ur finna tær ein makkara. Tú kann eisini spyrja
tín venjara.
Tilmeldingarfreistin er 19.
februar kl.16. Tú hevur
fingið ein teldupost, har sært tú hvussu tú meldar til kappingina.
Kappingin er í ítróttarhøllini
á Kambsdali leygardagin 4. mars 2017 frá kl. 9.00.
2. mars sæst kappingarskráin
á www.bsf.fo
Hesir
aldursbólkarnir eru við í kappingini - harra ella damu-double:
U11 bólki AB og CD
U13 bólki AB og CD
U15 bólki AB og CD
U17/U19
Vaksin bólki A
ella B
AB ella CD verður
avgjørt út frá, hvar tú spælir í Grand Prix. Eru til dømis ein A-leikari og er
C-leikari saman, verður meldað til í bólki AB.
Spælt
verður ikki mix-double til hesa kapping.
Kostnaður: U11-
U17: kr. 100,- fyri parið. Vaksin: kr. 150,- fyri parið. Skal
gjaldast í høllini á kappingardegnum.
Vinarliga
HBF


text:
Ein rættiliga løgin hending hendi á Glyvrum seinnapartin í gjár. Um fýra tíðina varnaðust fólk, at ein 67 ára gamal maður sat lívleysur í einum bili, meðan bilurin speedaði upp. Boðað varð frá á alarmsentralinum, og meðan sjúkrabilurin var á veg, royndu fólk at geva manninum fyrstuhjálp, men til fánýtis.
Maðurin, sum sat í bilinum, átti húsini, har bilurin stóð uttanfyri, og ein maður, sum var á staðnum, fór innar í húsini fyri at vita, hvussu støðan var hjá tí, sum leigaði húsini. Tá hann kom inn í húsini, fann hann tann 47 ára gamla leigaran lívleysan á stovugólvinum.
Vakthavandi á politistøðini sigur, at higartil er einki, sum bendir á at nakað óreglusamt er farið fram.
Líkini av teimum báðum monnunum skulu nú kannast, umframt at blóðroyndir og kanska aðrar royndir skulu takast, sigur vakthavandi við Dimmalætting.
Grannar hava greitt frá, at maðurin, sum sat deyður í bilinum, fyrst kom í túnið, fór so og lat úthurðina til húsini upp, uttan at fara inn, og síðani avstað aftur. Familjan hjá tí 47 ára gamla hevði biðið útleigaran latið hurðina upp, so tey kundi fara at vita, hvussu tað stóð til. Løtu seinni kom maðurin aftur í túnið við bili sínum, og tá fekk hann ein tilburð og doyði.


text:
Heldur einki at heinta móti risunum
Landslið10-09-2013 - Jónfinn Petursson
HM undankapping: Føroyar - Týskland 0-3 (0-1)
Eftir ein skilagóðan innsats móti Týsklandi har Fróði Benjaminsen helst fekk okkara besta møguleika, mugu vit bara staðfesta, at enn einaferð vóru vit ov stuttir. Heldur ikki hesuferð hjálpti maðurin við floytuni okkum nakað serligt.
Sjálvandi var eingin ivi um at gestirnir fóru at seta seg á tað mesta, men kanska vóru vit í so gestablíðir. Serliga í fyrra hálvleiki spældu vit bæði við reim og seðlum, og til tíðir var tað ikki so stuttligt tá okkara menn skutu á egnar stengur.
Hinvegin, vit spældu við hjartanum uttaná blusuni og serliga tá Páll Klettskarð og Christian R. Mouritsen komu inn um tímaslagið, kom rættulig gongd á alopspart okkara.
Thomas Múller eigur at verða sera glaður fyri ivasaman Litauiska dómararn ið valdi at vísa Atla Gregersen av vøllinum fyri at fella Bayern-áleyparan.
Møguliga var avgerðin røtt út frá lógartekstinum, men um dómarin valdi heldur at brúka vanligt vit og skil, skuldi týskarin fingið gula kortið fyri vánaligan sjónleik.
Men sum so ofta fyrr tordi dómarin ikki at døma til lítla heimaliðið og tí sendi hann Atla av vøllinum og gav gestunum brotsspark. Nýggi Arsenal-spælarin Mesut Øzil sendi bíliga bortssparikið í málið.
So var sum so ikki nógv hjá okkum at gera og eins og í Kasakstan, stóð man við vátari gron eftir enn ein kaldan vøtt.
Hallur Hansson kom inn og Fróði varð fluttur aftur í verjuna og Múller kvittaraði við at skorað seinasta málið beint fyri leiklok.
Hallur skuldi helst hava fingið eina bjarging burturúr Manuel Neuer móti dystarenda, men tíverri skallaði hann frálíka innleggið frá Christani við síðuna av málinum.
Eitt gott avrik vístu okkara menn aftur í dag, men kenslan er allíkavæl eitt sindur tunn. Vit kunnu nógv í verjupartinum, men halt kipp sum vit eru amputeraðir frameftir. Teir sum byrjaðu inni gjørdu sítt, men helst verður onkur annar við frá byrjan næstu ferð.
Vit kunnu gleðast um at Fróði og serliga Jóhan Troest sum í dag royndi seg á høgra bakki klárðu seg væl. Christian kom inn og gjørdi tað flott eins og Hallur fekk eina góða, men lítla løtu á vøllinum. Gunnar var enn sum áður ein brandur í málinum, so har er einki at seta fingurin á.
Hagtølini:
HM undankappingardystur: 10. september kl. 19.45 á Tórsvølli
Føroyar - Týskland 0-3 (0-1)
0-1 Per Mertesacker 23'
0-2 Mesut Øzil 74' (br.)
0-3 Thomas Múller 84'
Liðið: Gunnar Nielsen - Jóhan Troest Davidsen, Viljormur Davidsen, Atli Gregersen, Rógvi Baldvinsson, Súni Olsen, Fróði Benjaminsen (liðsk.), Christian L. Holst (Hallur Hansson 76), Jóan S. Edmundsson (Páll Klettskarð 68), Pól Johannes Justinussen og Daniel Udsen (Christian R. Mouritsen 68)
Gul kort: Pól J. Justinussen
Reyt kort: Atli Gregersen
Dagsins maður: Gunnar Nielsen (red.)
Óbrúktir eykaleikarar: Kristian Joensen, Hans Jørgensen, Erling Jacobsen, Heini Vatnsdal, Kristian Joensen, Leif Niclasen og Ari Jónsson
Venjari: Lars Olsen
Hj. Vernjari: Jóannes Jacobsen


text:
Heri Simonsen 17.05.2017 (19:00)
Video: Nógv umstríddur lýsingarfilmur
Øll tilkomin ítróttaráhugað minnast tá Ben Johnson var tikin fyri doping aftaná at hava vunnið OL-gull í 100 metra renning, beint frammanfyri Carl Lewis, sum fekk tillutað hetta gullheiðursmerkið aftaná Ben Johnson var tikin fyri doping.
Avstralska veddingarfyritøkan, SportsBet hevur nú gjørt ein lýsingarfilm, har Ben Johnson hevur høvuðsleiklutin. Lýsingarfilmurin er um eina app, sum SportsBet bjóðar sínum kundum.
Í lýsingarfilminum eru fleiri orðaspøl og hint, sum bera bráð av doping, og tað hevur fingið ilt í fleiri fólk. Avstralski antidoping-felagsskapurin, ASADA hevur mótmælt hvassliga, at SportsBet finnur uppá at gera ein slíkan lýsingarfilm.
Hjá SportsBet umbera tey seg við, at talan er bara um orðaspæl og humor, og ikki meir enn tað.
TRÝST á PÍLIN á MYNDINI, og síggj og hoyr lýsingarfilmin við Ben Johnson, sum nógv rok er um í Avstralia.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Her eru úrslitini frá Føroyameistarastevnuni á stuttgeil 2017, sum var í svimjihøllini í Gundadali 24. til 26. mars 2017. Tilsamans 4 føroysk met og 5 føroysk juniormet vórðu sett á hesi stevnu, og Havnar Svimjifelag vann mest.
Continue reading →
Posted in Kapping
|
Tagged FM 2017 S
|
Her er startlistin til Føroyameistarastevnuna á stuttgeil 2017, sum verður í Svimjihøllini í Gundadali nú komandi vikuskifti. Ein stevna sum út yvir at vera FM, eisini er síðsta freist at klára kravtíð til Oyggjaleikir í Gotlandi í summar.
Continue reading →
Posted in Kapping
|
Tagged FM 2017 S
|
Svimjisamband Føroya skipar nú í annaðkvøld hin 20. mars fyri dómaraskeiði frá kl 19 til 21 í ÍSF-húsinum, við yvirdómarar Dan Hjelm og Rúna Gaardbo sum undirvísarar. Hetta í sambandi við FM á stuttgeil 2017, sum verður í Svimjihøllini í Gundadali komandi vikuskifti hin 24. til 26. mars 2017.
Continue reading →
Her er innbjóðing til svimjistevnu fyri Masters hin 1. apríl 2017, sum Havnar Svimjifelag skipar fyri í Svimjihøllini í Gundadali. Sum nakað nýtt verður skipað fyri kapping fyri ‘pre-masters’ eisini, sum eru svimjarar frá 18 til 24 ár, tað vil siga undir veruligan masters-aldur.
Her eru úrslitini frá svimjistevnuni í Páls Høll nú 4. og 5. mars 2017, sum Suðuroyar Svimjifelag skipaði fyri. Ein stevna har hæddarpunktini vóru føroyska metið hjá Janu B. Thomsen í 200 firvald, føroyska juniormetið hjá Vár E. Eidesgaard í 50 firvald, og føroyska metið hjá Beintu P. Debes í 200 bringu.
Úrslitini kunnu eisini síggjast her á livetiming.dk
Beinta Poulsdóttir Debes setti í dag stórt nýtt føroyskt met í 200 metra bringusvimjing á langgeil, tá ið hon á SuSvim-stevnuni í Páls Høll í Vági svam teinin uppá 2:43.38. Beinta er árgang 1997 og svimur fyri Havnar Svimjifelag.
Continue reading →


text:
“MÓÐURMÁL”?: “Hann dukkar simpilthenn upp við einum kraftigum, presisum úttrykki og einum ydmygum blikki”!?!
Hasi orðini vóru at hoyra í Útvarpinum (tó var ikki talan um útvarpsstarvsfólk) fyri stuttari tíð síðani. Her er ikki talan um Heðin Brú við “málskemti” í “Feðgum á ferð”, men slík orð verða søgd í útvarpssending í 2017!?
BEGRENSAÐ TAVSHEITSPLIKT: Hasi orðini vórðu søgd í Útvarpinum fyri fáum døgum síðani (ikki útvarpsfólk). Útvarpsfólk tosaði um “formildandi umstendigheitir”!
REINLIGHEITSVANVID: “Reinligheitsvanvid, tvangstankar og støvsuga”. Hasi orðini vórðu skrivað til eina útvarpssending! Vit tosa ofta um mun á skrivaðum máli og talumáli (t.v.s. danskligum máli). Nei, ikki veit eg.
ÚTVARPSTÍÐINDI: “Smelta, hann rógvir, alvorligt fornemmilsi, sekkar, millum bøndurnir” o.s.fr.
Í tíðindasendingum eigur slíkt í hvussu so er ikki at henda!
BLEKKSPRUTTA: Í sjónvarpssending varð hatta orðið bæði skrivað og sagt!?
TVUNGIÐ DANSKT: Í kjaksending í Sjónvarpinum varð tosað um “tvungið” danskt. “Tvungið” er ikki til í føroyskum!
Sagnorðið “tvinga” bendist: tvinga – tvingaði – hevur tvingað!
Navnorðið er “tvingsil” (ikki tvang)!
DANSKT Í MIÐNÁMSSKÚLUM: Margháttligt at hoyra sjónvarpskjak um undirvísing í donskum í miðnámsskúlum! Vildi onkur veruliga vera við, at danskt skuldi styrkjast í miðnámsskúlum, tí 80% av undirvísingartilfarinum er danskt!? Vónandi havi eg misskilt okkurt!?
Er málstøðan so hættislig í miðnámsskúlum viðvíkjandi donskum tilfari, so ræður um sum skjótast at taka annað skinn um bak og fáa undirvísingartilfarið føroyskað! Hvat siga landsins myndugleikar?
Nú skilji eg betur, hví føroysk-amerikansk genta mátti gevast í miðnámsskúla í Føroyum. Hjá henni er ikki nóg mikið at duga føroyskt og enskt, tí undirvísingartilfarið er danskt! Hetta er “langt úti”. Nær vakna vit?
Aftur til kjakið: Sambandsmaðurin var tó so frægur, at hann vardi tað sjálvsagda við at hava danskt sum vallærugrein í miðnámsskúlum! Gaman í hevur Sambandsflokkurin nógv á síni móðurmálssamvitsku, men har má eg rósa sambandsmanninum!
Sjálvur eri eg dansklærari og má siga, at eg haldi okkara næmingar í 4. flokki í fólkaskúlanum duga væl danskt. Har er eingin trupulleiki. Tað er hent at duga danskt, men vanliga hava vit so nógv danskt rundan um okkum, at vit ofta hugsa á donskum og tískil tosa eitt blandingsmál (sí omanfyri)! So, góðu tit! Stúrið ikki fyri, at vit ikki duga nóg væl danskt!
MÓÐURMÁLSDAGURIN: Frálíkt tiltak! Til lukku, Suni, við virðislønini! Hon er væl uppiborin (“fortjent” høvdu nógv sagt); tað er hon eisini hjá fyrrverandi vinnarunum!


text:
Tað var føroyski fiskivinnuaðalin, sum í lýsingini 29. mai stevndi inn á Havnarvág og blokeraði høvuðsstaðin. Talan var um eini 30 stásilig skip, men ikki ein línubátur taldist millum førini, og enn minni nakar útróðrarbátur. Uppá allar mátar er munurin millum 29. mai-blokaduna, og so juni- blokaduna í 1975, tá Meginfelag Útróðrarmanna blokeraði eystaru og vestaru bryggju, og eisini Oyggjarvegin, ógvusligur. Í ’75 var tað húkaflotin, sum rópti neyðarróp, nú eru tað reiðararnir, og teirra handgingu menn í Føroya Fiskimannafelag og Skipara- og Navigatørfelagnum, sum hótta. Tað er langt síðani, at húkurin átti nakran góðan, og heldur ongantíð áður hava okkara stovnar verið so illa fyri. So til ber at skilja, at línuskipini og útróðrarførini ikki rættiliga kendu seg heima millum teir trolarar, sum hava smildrað sundur fiskigrunnarnar og bankarnar.
Myndin av nótabátunum og trolarunum fekk ein at minnast Havnina tey árini, tá stórir partar av skattagrundarlagnum hjá kommununi stavaðu frá fiskivinnuni. Eini 150 fólk arbeiddu á Bacalao, eini 10-15 mans á Tunnuvirkinum, nakrir fingu sína tímaløn á Saltsøluni, og á Tórshavnar Skipasmiðju, sum umvældi flotan, mundu tað starvast út við 100 menn. 3-4 ferðir árliga skipaðu teir prýðiligu systurtrolararnir Brandur Sigmundarson og Magnus Heinason sína veiðu upp á Bacalaokaiini, og umborð á hvørjum skipi vóru gott 40 mans. Við bátaskipinum Hvítabjørn vóru um 30 mans. Eisini nakrir línubátar vóru, minnist Búgvan, Brest og Beinir, og so tann hampuliga prúða flotan av størri og smærri útróðrarførum. Tá luktaði Havnin lívsjáttandi av fiski og fiskaarbeiðið, og orðini hjá Laxness um, at lívið er saltfiskur, kundu staðið við stórum stavum skrivað á Tinganesbygningarnar. Meginparturin av innflutninginum til Føroyar lá um bryggjukantin í Havn, og eisini ein stórur prosentpartur av útflutninginum. Fiskasentralurin leveraði agn, Esso og Shell-fyritøkurnar olju. Og mitt í rokanum stóð tann lítilátni kaffivognurin hjá Sømark.
Hetta vóru saltfiskaárini, tíðin áðrenn lond fluttu síni fiskimørk út á 200 fjórðingar, og áðrenn føroyingar rættiliga fingu sær flakavirkir. Tá ivaðust tey flestu í, at Føroyar kundu byggja sín búskap á tað tilfeingi, sum svam kring oyggjarnar. Hetta var eisini tíðin, áðrenn skiparar sum Kristjan Martin Rasmussen bóðu til Gud um at senda sær nøkur túsund tons av fiski inn á Føroyaleiðina. Hví sigur maðurin sovorðið møsn? Tað, sum hann í veruleikanum biður Gud um, er at stjala nøkur túsund tons frá annaðhvørt norðmonnum ella bretum. Út frá einum kristnum sjónarmiði er tað bannað at stjala, og beinleiðis at biðja Gud um at luttaka í stuldrinum, tað er ikki bara blasfemi, men ein eingangsbilett beint niður í helviti! Tó var tað eitt, sum savnaði flestu føroyingar tey árini, og tað var mótstøðan móti trolinum, ikki minst móti teimum nasku, bretsku trolarunum. Til ber at siga, at tað var ampin fyri trolinum, sum gav Meginfelag Útróðramanna vind í seglini, og í juni mánaði í 1975 gjørdu teir ikki mætari enn at blokera høvuðsstaðin.
Tey flestu fakfeløgini stuðlaðu Meginfelagnum, tá teir blokeraðu Havnina, eitt undantak var tó Føroya Fiskimannafelag. Og júst tað hildu fólk vera sera margháttligt. Men við eini frástøðu uppá 42 ár, er tað kanska ikki so løgið, serliga tá ein minnist, hvussu reiðarakærur táverandi formaðurin Óli Jacobsen var. Teir menn sum hann umboðaði, vóru kraftblokkamenninir í Norðsjónum, trolmenninir í Barentshavinum, línuflotin sum royndi við New Foundland og undir Íslandi, og so rækjuflotin. Fæstu teirra dugdu at ímynda sær, at havøkið kring Føroyar skuldi koma at gerast teirra tilstundandi arbeiðsøki, tí kostaði tað ikki formanninum høvdið, tá hann sýtti at stuðla tiltakinum hjá útróðramonnum.
Um tað kann vera mær loyvt at endurgeva meg sjálvan, so viðgjørdi eg í 2006 salgið av Sólborg í hesi avísini. Skipið var selt fyri eina triðings milliard, og bróðurparturin av tí upphæddini stavaði frá fiskiloyvinum, sum tær almennu Føroyar áttu. Men at reiðaríið bedróg landskassan, tað fekk ongar fylgir. Ein av teimum døgunum møtti eg konu Eiler Jacobsen, og indignerað spurdi hon meg, nær eg fór at geva teirra familju frið. Eg visti onki at svara, og tað er tað forbannaða við politiskum atfinnaravirksemi í so lítlum samfeløgum, at man so at siga dagliga møtir teimum, sum man hevur at. Nakað av rumbli stóðst av greinini, og ikki óvæntað legði fyrrverandi løgmaður og formaður Fólkafloksins, Jógvan Sundstein, upp í tjakið. Hann var av teirri áskoðan, av Eiler Jacobsen hevði verið somikið raskur, at hann fortjenti hasar 300 milliónirnar at forsøta sær ellina við.
Fyri eini 12, kanska 15 árum síðani, prátaði eg við vinnulívsmannin, fantastin og skaldið Jóhan Hot Mortensen. Hann gramdi seg um, at Havnin hevði flutt seg alt ov nógv frá sínum uppruna, líktist mest einum donskum provinsbýi. Sóu børn t.d. eitt mann í ketildrakt ella í niðurbrotnum klovstivlum, so runnu tey skríggjandi avstað undan hesum hóttandi skepilsinum. Myndin var sera rámandi, og í klubbagarðinum morgunin 29. mai heilsaði eg uppá Jóhan, og hann tóktist at trívast millum hesar fiskimenn, sum eru fortreytin fyri føroyskum útflutningi.
Umboð fyri fakfeløgini vildu vera við, at eini 1000 mans mótmæltu uttanfyri Tinghúsið og inni í Klubbagarðinum. Tá feløgini rópa so nógvar mans upp á barrikadurnar, er tað eisini teirra uppgáva at servisera menninar. Frá talarastólinum segði formaðurin í Skipara- og Navigatørfelagnum, Annfinnur Garðalíð, at feløgini spanderaðu døgurða og kaffi inni á matstovuni Shanghai. Tað, sum hann gloymdi at siga, var at beiggi hansara átti matstovuna. Ikki tí eg ikki unni fakfelagsbeiggjanum eina mánadagsfortjenastu uppá einar 100.000 krónur. Men soleiðis er í veruleikanum alt hatta málið skrúvað saman. Onki skott er millum tey ymisku seráhugamálini, og serstakliga stættarstríðshugtakið er fullkomiliga vaskað burtur.
At so innlýsandi reiðarapolitikkur fær Føroya Fiskimannafelag og Skipara- og Navigatørfelagið á barrikadurnar, er kortini ikki so løgið. Teir umboða menn, sum tjena millum eina og tvær milliónir árliga, og slíkir eru vanliga loyalir móti sínum arbeiðsgevara. Og tað er ikki so torført at skilja. Undir kapitalismuni fær man nevniliga trúttað niður í seg, at tað, sum lívið snýr seg um, er pengar! Penganna glámlýsi tølir sálirnar, hóast man onki fær við sær í grøvina. Fiskimenn eiga tó at hava í huga, at uppsjóvarævintýrið stendur ikki við í allar ævir. Annaðhvørt megna teir at fiska stovnin niður, ella hvørvur stovnurin úr okkara sjóøki á sama hátt, sum hann kom inn á okkara sjóøki. Tá vera skipini seld undan tykkum, og billið tykkum ikki inn, at partafelagið Varðin ella Hanus Hansen tann dagin fara at geva tykkum eitt gylt lógvatak uppá eina millión í hondina.
Alfred Gøtuskeggi fortaldi mær einaferð eina søgu um ein fuglfirðing, sum var farin út á kaiina at leita sær eftir einum javnara. Ein Kjølbrotrolari, sum hevði verið í Bremerhafen og selt, var nevniliga komin inn á Fuglafjørð, og uttan iva áttu teir ein javnara. Men hvussu hann so lefflaði fyri teimum, so fekk hann ikki dropan. Komin inn á bryggjukantin sigur hann við menninar, sum stóðu afturi við gálgan, at tað var øgiligt sum teir vóru brúnir. Ein svaraði, at tað var summar og sól í Bremerhafen. Nei, segði tann hundasjúki, tað var ikki sólin, sum hevði brúnkað teir, men sum teir høvdu slokt reyvaringin á Kjølbro.
Var nótaflotin ogn hjá tí føroyska statinum, so hevði stríðið um salg av kvotum ikki verið til. So fór yvirskotið beint í landskassan, soleiðis sum tað er við yvirskotinum hjá Royal Greenland. Tá høvdu menn heldur ikki tjent tvær milliónir árliga, men hvat skal man gera við so nógvar pengar? Tú verður ikki lukkuligari og nøgdari av teirri grund. Tað verður so mangan tikið til, at pengar eru rótin til allan tramanskap, og tann pástandurin er ikki burturvið.
Men at lagt eitt uppskot um tjóðartøku av framleiðslutólunum fyri á tingi, tað hevði mjølvað sundur samgonguna, og næsti løgmaður hevði annaðhvørt verið fyrrverandi deknurin á Leitinum, ella hasin raffineraði Niclasenskálkurin úr Sørvági. Nú verða so fiskiloyvini loyst frá stálinum, og sostatt verður broddurin tikin av kvotuspekulasjónini. Fær man ikki eitt ordiligt egg, má man taka til takkar við einum neyðareggi.uppsjóvarævintýrið stendur ikki við í allar ævir


text:
Ein av Føroya sterkastu byggifyritøkum J. & K. Petersen fjøruti ár
Í hesum mánaðinum kann anleggs- og byggifyritøkan P/f J. & K. Petersen hátíðarhalda sín 40 ára stovningardag. Tað var í mai mánað 1975 at brøðurnir John og Kristian Arnfinn Petersen tóku yvir virkið eftir pápan og byrjaðu virksemi í Skopun.
Í dag er virkið vaksið nógv, í 2014 vóru meir enn 100 fólk í starvi, og umsetningurin var uppá meir enn 150 milljónir krónur, og arbeiðsøkið er øll norðanlond. Í løtuni arbeiðir felagið millum annað, umframt í Føroyum, í Noregi.
Seinastu 10 árini hevur felagið útgoldið 227 milljónir krónur í lønum, og havt eitt avlop uppá 50 milljónir krónur áðrenn skatt. 9 milljónir krónur eru goldnar í skatti, so avlopið eftir skatt hevur seinastu 10 árini verið góðar 41 milljónir krónur ella meir enn 4 milljónir krónur í meðal hvørt ár eftir skatt.
J. & K. Petersen er mest kent fyri anleggsarbeiði kring alt Føroyar og uttanlands, men hava eisini flutt seg meira og meira inn á byggiarbeiði.
Felagið stendur á siðbundnari hellu við einari varisligari fíggjarligari stýring. Soleiðis hevur J. & K. Petersen í dag 41 milljónir krónur í eginogn og ein soliditet uppá 41 prosent.
Heimstaðið er í dag á Hjalla, har fyritøkan verður stjórnað av Steinolvur Petersen, sum er stjóri, Eyðfinnur Lenvig, tekniskur leiðari og Per Kallsberg, fíggjarleiðari. Nevndin er mannað við stovnarunum Ragnhild og John Petersen, meðan sakførarin Christian Andreasen er nevndarformaður.
P/f J. & K. Petersen er soleiðis vaksin úr vøgguni í Skopun til eina av Føroya fremstu entreprenørfyritøkum, men týdningarmest av øllum í dag er eins og við byrjan – maðurin í maskinuni, og fólkið í fyritøkuni.
Vinnuvitan ynskir eigarum, leiðslu og starvsfólki hjartaliga tillukku við 40 ára stovningardegnum og bestu eydnu í framtíðini.
Mælt verður til at hyggja eftir sera áhugaverda filminum um felagið, ið gjørdur er í samband við hátíðarárið.


text:
Munnligir og ófrįbošašir fyrispurningar tingsetan 2007
Fyrispurningar eru į skrįnni kl. allar dagarnar.
Munnligir fyrispurningar skula vera skrivstovuni ķ hendi ķ seinasta lagi kl. 9.30 dagin fyri, at spurningar eru į skrįnni.
Ófrįbošašir fyrispurningar vara ķ mesta lagi ķ ein 1 tķma tilsamans.
Talutķšir munnligir
fyrispurningar
Talutķšir ófrįbošašir fyrispurningar
Leišreglur višvķkjandi munnligum fyrispurningum
Yvirlit yvir nęr munnligir og ófrįbošašir fyrispurningar eru į skrįnni ķ tingsetuni 2007


text:
Beint áðrenn liðini fóru at hvíla seg minkaði Ísland um munin, og tá átta minuttir vóru spældir av seinna hálvleiki, javnaðu íslendsku genturnar til 2-2.
Fleiri mál komu ikki, og tað má metast sum ein verulig uppreisn fyri føroysku genturnar, at tær megnaðu at spæla javnleik ímóti Íslandi eftir keðiligu tapini í fyrstu dystunum.
Vit kunnu gleðast um, at Annika Dam var ein brandur í málinum, og at bæði Milja R. Simonsen og Lív F. Arge spældu allan dystin. Og hóast úrslitið í kappingini saktans kundi verið betri, er hetta fínur møguleiki hjá okkara ungu kvinnuligu leikarum at fáa seg royndar á altjóða pallinum. Flott avrik og hjartaliga til lukku ynskja vit.Ísland - Føroyar 2-2
0-1: Lív F. Arge, 12. min.
0-2: Guðrið Thomsen, 23. min.
1-2: Sara Skaptadóttir 39. min.
2-2: Hulda Ósk Jónsdóttir 48. min.Føroyar:
1. Annika Dam (GK), 5. Kára Djurhuus, 6. Elisabeth Vang, 7. Milja R. Simonsen, 8. Silja R. Róin, 9. Ása á Reynatúgvu (2. Jansy Jacobsen, 77. min.), 11. Hervør Olsen (14. Jónvá Hentze, 80. min.), 12. Lív F. Arge (Cap.), 13. Guðrið Thomsen, 17. Arnborg Lervig og 18. Durita Hummeland.
Á beinkinum: 16. Annika M. Arge (GK), 3. Gudny Johannesen, 4. Bjørt Holm, 10. Hjørdis Rasmusardóttir, og 15. Sigrun T. Magnussen.
Venjarar: Jón Pauli Olsen og Bára Skaale Klakstein.


text:
- Tíðindi, mentan og ítróttur
Gera eftir tænastuboðunum
Prestarnir fara at gera eftir tænastuboðunum og tilmælinum hjá bispi um signing av borgarliga vígdum. Tað sigur formaðurin í Prestafelagnum, Theodor Eli Dam Olsen.
Bispur hevur givið prestunum tænastuboð um ikki at signa borgarliga vígd hjún á føroyskum. Haraftrat hevur bispur mælt prestunum til í minst møguligan mun at brúka danska ritualið at signa við.
Hetta fara prestarnir at taka til eftirtektar, sigur Theodor Eli Dam Olsen, formaður í Prestafelagnum, við útvarpið.


text:
Verkfalstankar ein illveðursdag
Eg skal blankt viðganga, at eg havi umhugsað mína støðu sum námsfrøðingur hesar seinastu vikurnar.
Eg havi verið í nógvum ymiskum størvum, og á nógvum ymiskum starvsøkjum, men í ongum øðrum starvi hevur spurnartekin verið sett við, hvat eg geri har, og um eg átti at verið har – hvørki frá øðrum og so slett ongantíð frá arbeiðsgevaranum. Tey hava altíð vitað, hvat eg gjørdi, og hvat endamálið var við, at eg var har – tað vóru jú tey, sum høvdu biðið meg koma til arbeiðis!
Men soleiðis er støðan ikki sum námsfrøðingur. Vit hava ein arbeiðsgevara, sum vil sleppa at tosa um innihaldið í okkara arbeiði!?! Orsaka meg, men hava tey ikki sjálvi dikterað arbeiðsuppgávuna? Eru tað ikki tey sjálvi – við kravi um hægri útbúgving og við fleiri og truplari arbeiðsuppgávum – ið leggja innihaldið í arbeiðinum til rættis? Og er tað ikki vanligt, at jú hægri útbúgvingin er og jú fleiri og truplari arbeiðsuppgávurnar eru, jú hægri er lønin?
Um ætlanin hjá Mentamálaráðnum við nýggju námsfrøðiligu útbúgvingini var, at hetta skuldi vera ein útbúgving, sum er minni verd og skal lønast lægri, enn hinar tilsvarandi útbúgvingarnar frá sama stovni – ein sokallað 2.sortering – so skuldi hetta havt verið gjørt greitt frá byrjan. Ella er tað so, at Mentamálaráðið slett onki samskifti hevur við Fíggjarmálaráðið? Veit høgra hond ikki hvat vinstra hond ger?
Mentamálaráðið hevur ábyrgdina av námsfrøðiliga innihaldinum, bæði á okkara útbúgving og á okkara stovnum, og tey stinga javnan út í kortið tað, sum tey hugsa, at innihaldið skal vera – tað seinasta, sum var lagt aftrat var meira málmenning. So kanska tey kundu givið Fíggjarmálaráðnum eina ábending um, hvat innihaldið í okkara arbeiði er?
Nú hava vit í fýra vikur greitt bæði arbeiðsgevara og almenninginum frá um innihaldið í okkara arbeiði og vart okkara eksistens og sagt: jújú eg meini tað, vit gera okkurt! Og Hygg vit gera alt hetta!
Vit sita í almennum størvum, og um arbeiðsgevarin ikki sjálvur veit, hví vit gera tað, so hava vit eitt stórt og óyvirskoðiligt samfelagsproblem – og tað problemið eiga politikararnir, og tey skula sjálvi loysa tað!
Hetta er tykkara arbeiðsøki og tykkara arbeiðspláss, og at klandra starvsfólk og Føroya Pedagogfelag fyri (og beinleiðis lúgva um støðuna!), at tit ikki fáa tykkara egnu arbeiðspláss at virka, er undir alt lágmark, serliga tá ið hugsað verður um, at tað letur til, at tit ikki hava ánilsi av, hví hesi fólk eru sett har av fyrstan tíð.
Vit hava fingið lovað bæði eitt og annað frá sitandi samgongu – eg haldi, at onkur beinleiðis lovaði okkum tign – eg meini tað...! – og eg haldi, at tey skulu sleppa at svara fyri sínum lyftum.
Allir flokkar í samgonguni hava fingið mína atkvøðu - ymisk ár og av ymiskum orsøkum, so eg helt (naiv, eg veit), at nú fór tað at vera, nú koma aðrir bollar á suppuna, og jú vit hava fingið aðrar bollar, men suppan hevur ongantíð verið so beisk, sumnú.
Fíggjarmálaráðharrin sigur, at útbúgvingin er minni verd og skal lønast lægri, er Mentamálaráðharrin samd í hesum? Tá ið Fíggjarmálaráðharrin er so greið í hesum máli, so fáa vit sjálvandi eitt líka greitt svar uppá mín spurning frá Mentamálaráðharranum.
“I've learned that people will forget what you said, people will forget what you did, but people will never forget how you made them feel.” Maya Angelou.
HETTA ER EYÐMÝKJANDI!
So góðu tit, Fíggjarmálaráðharri, Mentamálaráðharri, Almannamálaráðharri, Løgmaður og sitandi samgonga, meina tit ikki tað, ið tit siga? Er tað bara luft?
#Líkaútbúgvinglíkaløn
Vinaliga
Gunnvá Edvardsdóttir, námsfrøðingur og cand.pæd. í pædagogiskari filosofi.
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Sporvognurin – ein ferð inn í annan heim
Eftir Kristi Hansen
Langsøga eftir Agnar Artúvertin
Í hesum døgum er ein nýggj áhugaverd og spennandi skaldsøga komin út eftir Agnar Artúvertin. Kanska er rættari at siga langsøga, tí frásigarin sigur beinleiðis: “at meiningin ikki er, at hetta skal vera ein skaldsøga, men harafturímóti ein langsøga” (s.81).
Søgan snýr seg í stuttum um turistin, ið er í London og ferðast og av einhvørjari orsøk missur sambandið við veruleikan, endar í einum fjalli og tvey ár seinni kemur aftur á ævintýriligan hátt til sína familju á rygginum á einum hvítum úlvi.
Bókin er skipað í 5 partar. Árið er 1888 og staðið er London. Ferðamaðurin fer sær ein morguntúr, áðrenn hann skal tjekka út á middegi. Ymiskt hendir á leiðini – m.a. steðgar ein sporvognur, og førarin biður hann koma ein túr við. Tað hevur hann tó ongar ætlanir um, men letur seg pressa, serliga av føraranum, ið stendur og sperrar alla ferðslu. Annar partur lýsir ferðina í sporvogninum og hvussu hann roynir at koma sær av aftur. Ferðafólkini eru sum runnin í stein og førarin hamskiftur. Í triðja parti steðgar sporvognurin inni í einum fjalli og øll fara húsvand av. Her skiftir turisturin tiltalunavn til Ólvar. Í fjórða parti roynir Ólvar at grava seg út og at fáa hini at gera uppreistur móti Bendixi, føraranum. Í fimta og seinasta parti eydnast tað honum at gera ein miseydnaðan uppreistur, verður fangaður, sleppur leysur og klárar at grava seg út og fara til rýmingar.
Á endastatiónini, inni í fjallinum, fær turisturin annað tiltalunavn. Hann er ikki longur turistur. Ein ferðandi er nevniliga eyðkendur av at vera á ferð, steðga á eitt bil og fara víðari. Lesarin skilir sostatt, at tað kemur at taka tíð hjá Ólvari at koma sær vekk og út aftur í sólina. Ein av fjallabúgvunum heldur fyri, at tað er betri at vera inni í fjallinum, men Ólvar sigur: ” Her er eingin sól” (s. 91), so tað er púra greitt, at fjallið er einki blívandi stað fyri hann.
Fjallið kann tulkast sum eitt fongsul, ein innilæstheit, har egið er avskorið frá veruleikanum og onkursvegna ikki megnar at koma sær út við egnum vilja. Í hesum førinum er tað undirlagt og kúgað av føraranum, Bendix, ið kann tulkast sum ein manipulerandi, valdmikil og dominerandi partur av persónligheitini. Bendix-síðan bendir tað sunna, ljósa og positiva niður í myrkrið og læsir tað inni. Tann glaði ferðamaðurin, ið biður góðan morgun og sum er farin út í heim at kunna seg, síggja og uppliva, missir sambandið við veruleikan og sítt sunna ”eg”. Vit, lesarin, ferðast við Ólvari, lesarin gerist turistur, og vit fylgja við hansara maktarloysi og sorg yvir sína innilæstheit og fylgja honum í, hvussu hann roynir sær at koma út. Við eini skeið byrjar hann at grava seg út, treiskur, tolin og áhaldandi. Tað er sum um sólin spakuliga sýgur hann út, gevur honum nøring og kraft. Hon er sum ein lívstráður, ið heldur honum føstum. Ein ljósgeisli, ið megnar at trongja seg inn í djúpasta myrkrið og á úlvabaki føra hann aftur heim.
Hetta er ein søga um, hvussu hugtakandi sinnið arbeiðir. Alt í menniskjanum – og í øllum livandi – vil lív. Alt lív, hvør lítla kykna, er programmarerað til at yvirliva og lekja kropsligar og sálarligar óbalansur, ið av kendum sum ókendum orsøkum koma inn í lívið í styttri ella longri tíðarskeið. Hettar er eisini ein søga um okkara evnir sum menniskju at gerast frísk og vinna á lívshóttandi umstøðum.
Bókin er væl skrivað, hugtakandi og gevandi. Málið er livandi og lætt. Rithøvundurin vísir eini serlig evnir at lýsa kenslulívið og einstøku kenslurnar.
Hevur eisini staðið í Dimmalætting 9. august 2011
Rættuliga góð pretentiøs lummaspeki
Fyrsta skaldsøgan hjá Agnari Artúvertin er ein áhugaverd bók, ið megnaði at halda meg forvitnan, og hóast tankar um lummaspeki og um at vera rithøvundur var dekan ov pretentiøsur í støðum, bukaðu alsamt harðari á mina tilvitsku, so misti eg ikki áhugan, tí bókin er faktiskt nokkso góð.
Ummæli
Niels Uni Dam, nielsuni@gmail.com
Eg kenni ikki nógv til skaldskapin hjá Agnari Artúvertin, men las eitt yrkingasavn hjá honum herfyri, og staðfesti tá, at maðurin dugir at skriva. Agnar hevur tað sum Poul F. rópti skaldagávuna, og tað er altíð eitt gott grundstøði hjá einum rithøvunda. Tí var eg eisini spentur, tá eg setti meg við Sporvogninum, ið er fyrsta egna skaldsøga ella novella (sum hann sjálvur rópar hetta), ið royndi umsetarin og yrkjarin hevur latið úr hondum. Beinanvegin kyknaði mitt forvitni.
“Árið var 1888 og sólin kom upp. Fyrstu strálurnar trongdu inn millum persiennurnar og kíndu andlitinum á turistinum, sum lá og svav í einari dupultsong uppi á fimtu hædd á Hotel Retz.”
Og hóast árstalið 1888, so uppliva vit longu tvær síður seinni, bæði barnagarðar og pedagogisk atlit, ið neyvan vóru heilt so natúrligur partur av gerandisdagnum tá. Sum lesari fekk eg kensluna av, at her ruggaði alt ikki rætt. Serliga tá hetta førdi víðari til eina fráskylda mammu, ið ger upp við sín konubukandi hjúnafelaga, eina hugnaliga kaffistovu og dampandi cappuccino, ið neyvan heldur var gerandiskostur í London í teimum døgum. Eg gjørdist forvitin.
Vit fylgja í bókini turistinum, ið vaknar í London, og spakuliga flytir seg fram ímóti onkrum, kanska lagnuni, lívinum ella sivilisatiónini. Í bókini er portrið til hetta “okkurt” lýst í skapi av einum sporvogni, sum turisturin mest sum av tilvild loypur umborð á.
Umborð komin vil hetta ikki sleppa honum, og restin av bókini, er um stríðið at sleppa burt úr tí støðu hann er komin í. Um stríðið ímóti at góðtaka støðuna, um ivan, um lokkalyndið hjá samfelaganum og kollektivu trýstingarmekanismurnar, og kanska mest av øllum um tað nærum svøku vónina, ið hann onkursvegna ongantíð ordiliga missur. Hetta er í formi ein ferð frá einari veruleikakendari søgu út í ein alt meira abstraktan heim, ið gerst ørari og ørari, hóast tú alsamt kennur teg meira og meira aftur í honum.
Lat tað vera sagt beinanvegin, at eg meti, at formur í hesari bókini hevur størri týdning enn søgan. Tað er einki galið við hesum, og eg elski gjøgnumførdan form, og vit fáa allan armin. Her eru ofta lummaspekiligar hugleiðingar, bæði í tekstinum, í klombrum og í fótnótum, í so ríkiligt mát, at eg onkuntíð flenti hart. Hetta virkar pretentiøst og og enntá fjollut, men er so gjøgnuført, at eg fall fyri tí. Fótnotan á síðu 46 lýsir nokkso væl, hvat eg meini við:
“kanska av vitanini um, hvussu ússalig menniskjan er í mun til fullkomnu ímyndina. Men eisini ber væl til, at tað kemur av máttmiklu ávirkanini av Svarinum, sum fær ein knappliga at uppdaga nýggj og ókend økir inni í einum sjálvum, og hetta elvir til smædni ella minnilutakenslur og vreiði við ein sjálvan”
Alvitandi forteljarin traðkar fleiri ferðir útum søguna, við viðmerkingum um bókina, so sum her:
“Skal eg greiða frá, hvussu hesir báðir fangar sluppu heilt leysir? Noyðist eg veruliga at spilla tíð og orð upp á, hvussu teir reistu seg upp og hvussu stórliga bilsnir teir blivu, tá teir funnu út av, at teir væl passaðu ígjøgnum rimarnar á fuglabúrinum? (…) men heldur skal eg skunda mær at gera enda á søguni.”
Her traðkar høvundurin útum, og ger vart við sína støðu sum høvundur, argumenterar fyri, hví hann ikki skal skriva okkurt ávíst. Hetta riggar væl summstaðni í bókini. Søgugongdin er serstakliga sein, og hesi brot geva tekstinum lív. Men just í endanum kennist hetta tómt og eisini onkursvegna ov bíligt.
Tá seinasta síðan var blaðað, sat eg við kensluni av, at bókin kendist sum eitt langt forspæl – eg hevði sitið við vónini um, at útloysingin bíðaði. Men tá eg so kom til endan, so kendist tað, sum um rithøvundurin ikki tímdi at nøkta meg til fulnar, og bara gjørdi seg lidnan, sum best bar til.
Tá fyrsta øðin var runnin av mær, fall mær í hug, at endin kanska júst var ein staðfesting av, at høvundurin ikki hevði nøkur svar, annað enn, at man kann stríðast ímóti ytru umstøðunum, men at hetta hevur stórar avleiðingar fyri teg.
Sporvognurin
Novella av Agnari Artuvertin
Gwendalyn 2011
Ole Wich sniðgav og setti upp
Prentað hjá Scandinavian Book
Bókin er 102 blaðsíður og verður givin út í 100 signeraðum eintøkum.


text:
60+ í Zarepta
Poul Jóhan Djurhuus skrivar:
- Ebenezerlega í Zarepta
Í seinastu viku var forvitnislig lega í Zarepta. Heitið á leguni var: “Men lívið lær.” Samkoman í Ebenezer skipaði fyri leguni, ið var fyri eldri í Ebenezer, og varð lýst 60+.
Ein av fyrireikarunum, Anni Fjallsá, sigur
, at áhugin var sera stórur, og at húsið var fullsett. Fýra bíbliutímar vóru settir á skránna. Evnini vóru: "Samanhald og umsorgan", "At bera ávøkst í tolni", "Hirðatænasta", "Royndir og leiðbeiningar" og "Enntá gráhard bera tey ávøkst". Tað vóru Øssur Berghamar, Jústines Eliassen og hjúnini Elsa og Róland í Skorini, ið høvdu bíbliutímarnar.
Annað áhugavert var eisini á skránni: Øssur Berghamar hugleiddi um samkomusangin frá sekstiárunum til dagin í dag, við atliti til sangir hjá Brynleifi Hansen og Zacharias Zachariassen. Eisini var kvøldseta har sjóneykan verður sett á, at tað eru liðin 50 ár síðan Zarepta varð tikið í brúk.
Øssur greiddi m.a. frá undir hvørjum umstøðum, ið kórið, “Eg ynski at tæna Jesusi” varð skrivað. Øssur segði, at Brynleif ynskti at hava eitt temakór til summarleguna í 1970, og í tí sambandi hevði hann avgjørt, at eitt ørindi í Josva skuldi vera evnið tað summarið: “Veljið í dag hvørjum tit skulu tæna.”
Øssur greiddi nakað soleiðis frá: "Susan og eg høvdu nógv at gera við at fáa íbúðina, í Leivsgøtu 8 úti í Grønlandi klára, tí at vit skuldu giftast um nakrar fáar dagar. So bankar á dyrnar, og tað er Brynleif Hansen, sum stendur í hurðini. Hann spyr um eg kann skriva eitt temakór til summarleguna í ár (1970) og eisini gera lagið til kórið. Eg segði Brynleifi, at eg hevði ringar stundir, orsaka av fyrireikingunum til brúdleypið, og at vit skuldu til Onglands seinni í vikuni, har brúdleypið skuldi haldast. Men Brynleif strongdi á, og úrslitið var, at eg í skundi skrivaði bæði orð og lag, og ávegis á flogvøllin steðgaðu vit á hjá Brynleifi og Elsu í Vatnsoyrum, og tá vísti eg honum kórið og kunnaði hann um lagið.
Kórið gjørdist ein fulltreffari á summarleguni í 1970, og hevur verið ein sannur Zareptaskattur síðani.
Elsa í Skorini, sum var á ungdómsleguni fyrsta árið í Zarepta í 1967, og sum tá var 15 ára gomul, skrivaði dagbók. Tað var sera áhugavert og skemtiligt at hoyra Elsu, á kvøldsetuni mikukvøldið, lesa brot úr dagbók síni frá ungdómsleguni í 1967.
Mikukvøldið varð boðið til sjálvtøkuborð, har matskráin burturav var úr havinum – hummarar, rækjur, skeljar, laksur og nakað væl afturat. Øll vóru á einum máli um, at hetta stóð einki aftanfyri fleirstjørnað matstøð í útlandinum.
Legan byrjaði týskvøldið 19. september og endaði hósdagin 21. september. Alexandur Samuelsen leiddi kvøldseturnar á ein sera livandi hátt.
Kelda: Kristiliga Tíðindatænastan


text:
Islamskur Statur hevur tikið ábyrgd av sjálvmorðsbumbuni í týska býnum Ansbach.
Álopið hendi uttanfyri eina vínbarr í suðurtýsklandi sunnukvøldið, tá ein 27 ára gamal sýri sprongdi seg eftir, at hann varð noktaður inn á ein tónleikafestival. Brotsmaðurin doyði og fimtan fólk vóru særd.
Reuters skrivar, at sambært tíðindaskrivstovuni Amaq, sum er málgagn hjá Islamska Stati, var álopið framt eftir at felgaskapurin hevur mælt teirra ‘hermonnum’ til at leypa á londini, ið eru í parti við USA í Sýria og Irak.
Løgreglan fann í dag filmsupptøkur á telefonini hjá 27 ára gamla sýranum, har hann sigur seg verða trúgvan í móti IS leiðaranum Abu Bakr al-Baghdad. Enn er tó eingin beinleiðis samband funnið til nakran yvirgangsbólk, sambært løgregluni sum kannar málið.
les um álopið her
Kelda: Reuters


text:
Aðalfundurin 2017
Aðalfundur 22.04.2017 – Smæran.
Hendan leygardag møttu 6 fólk til morgunmat uppi í ÍSF-húsinum. Eftir morgunmatin varð aðalfundurin settur. Krista Brimheim varð sett sum fundarstjóri.
Eilif, formaður, greiddi frá hvat var hent síðan síðsta aðalfund. Sí formansskriv!
Eisini kom fram, at tosa við okkara høvuðsstuðul, ið fyri stuttum skifti navn til Betri Trygging. Hetta so greiði kann fáast á okkara nýggju búnum.
Eftir framløguna, legði Anette fram roknskapin fyri tíðina 2016-17. Tann grannskoðaði roknskapurin varð góðkendur. Sí roknskapar-skriv!
Undir evninum Val av nevnd, bar Anette seg undan at vera afturvald. Nevndin skipaði seg beinanvegin eftir fundin. Eilif heldur fram sum formaður, Hans Karl sum kassameistari, Marius sum skrivari og Jenny sum tiltakslimur.
Her kann nevnast, eins og nevnt er í formansfrágreiðingini, at felagið er í einum aldudali, og torført er at fáa nýtt fólk at lyfta arvin og halda seg til. Nevnast skal, at nevndin heldur fram eitt ár afturat, og tekur síðan støðu til hvat so skal henda; um grundarlag yvirhøvur er fyri framhaldi av felagnum.
Ása, ið hevur verið okkara grannskoðari, heldur fram og skal hon eiga eina stóra tøkk fyri hetta. Og nú vit eru við tøkkir, skal Anette eisini fáa eina so hjartaliga tøkk fyri alla tað orku og hegni, sum hon hevur lagt í felagið!
Vit byrjaðu fundin klokkan uml. 10 og fundurin var lokin kl 11.40.
Nevndin fer í næstum at hava fund um framtíðarætlarnir, hetta verður sjálvsagt lagt út á heimasíðuna og Facebook.
Nevndin.
(Her eru formansfrágreiðingin og roknskapur):
Smæran – Aðalfundur 22.04.2017. – Formansfrágreiðing.
Eftir síðsta aðalfund, tann 16. apríl 2016 skipaði nevndin seg við undirritaða sum formanni, Hans Karl sum skrivara, Anettu sum kassameistara, Mariusi sum nevndarlimi og Jenny sum tiltakslimi.
Tað er nú soleiðis, at vit hava verið í einum aldudali, viðv. aktiviteti og undirtøku, so í hesum sambandi varð nevndin eisini redusera við einum limi síðsta aðalfund.
Tó so hava nøkur tiltøk verið, nakrir limir, m.a. úr Smæruni vóru í Íslandi til eina svimjikapping og eina fótbóltskapping. Úrslitið var heilt hampuligt, og fullu nøkur heiðursmerki til føroyingarnir. Tað var stak hugnaligt og vitjaðu vit øll somul eisini ’Blaá lóni’. Vit fóru avstað 29. apríl og vóru aftur 2. mai.
Eisini vóru limir í Smæruni til ein fimleika-fagnað niðri tann 22. mai 2016 í Holsterbro, her umboðaðu teir (limirnir) fimleikafelagið ’Ljósið’. Tað gekst teimum væl, millum annað vóru trý gullmerki vunnin, og nøkur silvur og bronsumerki vóru eisini vunnin.
Tann 01. juni varð nýggj sponsoravtala undirskrivað millum Smæruna og táverandi ’Tryggingarfelagið Føroyar’ , nú nevnt ’betri Trygging’. Henda avtala er galdandi fram til 2018.
ÍSB skipaði fyri frælsum ítrótti tann 25. juni uppi á Tórsbreyt, og smæddust okkara limir ikki millum luttakarnir. Har vunnu vit fleiri heiðursmerki. Eini 10 luttakarir vóru møttir.
Á Ólavsøku í ár luttóku vit aftur í skrúðgonguni tann 28. juli, hesu ferð var Ann Óleyð flaggberari, tað var ein deilig stund niðri á vaglinum, men ynskiligt var sjálvandi at fleiri limir vóru til staðar. Her kann eisini viðmerkjast, at vit vóru í teimum nýggju búnunum, ið hevði tikið drúgva tíð at útvega.
Ólavsøkudag skipaðu vit fyri boccia-kapping uttanfyri Valdemar Lutzen, kappingina fyri tey menningartarnaðu vann Joana, nr. 2 var Unn og Meiken gjørdist nr. 3. Fyri rørslutarnaði var bert Dánjal Jákup møttur, so vit stáplaðu ein øðrvísi kapping uppá beinini, har hann leikti móti fyrrverandi formanni og núverandi skrivara. Her gjørdist Sofus nummar 1, nr. 2 Dánjal Jákup og skrivarin nummar trý.
Tann 21. sept var nevndarfundur, har vit m.a. skuldu áseta datoir fyri bocciakappingina og aðalfundin 2017.
Aftur í ár stáplaði ÍSB eitt ítróttartiltak uppá beinini saman við Smæruni og Svani, hetta tiltak var inni í Løkshøll tann 24. okt. Her kundu øll luttakandi royna ymiskar ítróttargreinir. Væl av fólki var møtt, og seinni var eisini ábit og Jens Marni sang sangir.
30. nov. Var ÍSB-svimjikapping í Gundadali, og okkara limir strúku avstað við nógvum heiðursmerkjum.
Árið endaði við, at Anette fekk frammleitt eitt hugnaligt jólakort, ið varð sent limunum. Myndin var av skrúðgonguni á Ólavsøku.
2017.
2017 byrjaði við eini grand-prix kapping í boccia, hetta tiltak er væl dámt av okkara limum, og vanliga møta nógv folk; og so var eisini í ár. Kappingarnar vóru hildnar 28. Jan, 11. Feb. og 25 feb.
Í bólkinum fyri fólk við menningartarni vann Meiken, nr.2 var Unn og Joanna gjørdist nr. 3. Ferðasteypið frá Javna streyk Unn avstað við, eftir umdyst móti Meiken, hetta gjørdist sera spennandi. Fía Petersen umboðaði Javna og handaði ferðasteyp og heiðursmerki.
Í bólkinum fyri rørslutarnað, vann Petur Martin, bæði ferðasteyp frá Heilafelagnum og gull, nr. 2 gjørdist Dánjal Jákup og nr. 3 Marius. Her handaði Maud Vang Hansen fyri Heilafelagið steyp og heiðursmerki.
Tann 16. mars skipaði ÍSB aftur fyri svimjikapping í Gundadali, og aftur her vunnu okkara limir flestu heiðursmerki. Aftaná var gott ábit og ein hugnalig løta.
Nú áðrenn aðalfundin, tann 07. apríl, fóru 4 svimjarir í Smæruni til venjingarlegu í Spania saman við Barbaru.
Sum nevnt í byrjanini eru vit í einum aldudali, og tykjast ikki nýggir limir at leggjast afturat felagnum. Hetta hevur staðið uppá í nøkur ár. Eg havi ikki loysnina, hvussu vit venda gongdini. Men vónandi, verður felagnum lív lagað.
Roknskapurin:


text:
Ari av Rana
12.01.2018 - 13:45
Tíðindi > Samfelag & Politikkur > Arbeiðsmarknaður
Semingsfundur er í løtuni á Hotel Føroyum, har semingsstovnurin, Kommunala Arbeiðsgevarafelagið og lønardeildin á Fíggjarmálaráðnum luttaka.
Enn er Føroya Pedagogfelag ikki bjóðað til fundin.
- Vit fara fyrst at vita, hvussu langt vit eru komin. Síðani skulu vit taka støðu til, um Føroya Pedagogfelag skal kallast inn til samráðingar, segði Terje Sigurðsson, semingsmaður við Portalin.
At semingsfundur er nú, kundi týtt á, at semingsstovnurin metir, at broytingar eru hendar, sum kunnu slóða fyri einari semju.
- Nei, einki er hent. Verkfallið og -bannið hevur verið ein dag longri og vit vóna, at vit kunnu finna eina loysn, segði Terje Sigurðsson.
Les eisini: Semingsfundurin byrjaður


text:
Árligi aðalfundurin hjá Fótbóltssambandi Føroya verður leygardagin 17. februar 2018, klokkan 13:00 í FSF-húsinum í Havn.
Hetta er samstundis 40. aðalfundurin, síðani felagsskapurin varð stovnaður tann 13. januar í 1979.
Fundarskráin verður sambært lógum felagsins.
Uppskot frá limum til aðalfundin skulu verða send skrivstovuni hjá Fótbóltssambandi Føroya skrivliga, við stuttari frágreiðing, í minsta lagi tvær vikur undan aðalfundinum og skulu verða limunum í hendi í seinasta lagi sjey dagar áðrenn aðalfundin.
Uppskot til møguligar lógarbroytingar, herundir møguligar broytingar í kappingarreglunum fyri fótbólt, skulu í øllum førum vera skrivstovu FSF’s í hendi ein mánaða áðrenn aðalfundin og skulu vera limunum í hendi í seinasta lagi sjey dagar áðrenn aðalfundin.
Av tí at starvsnevndarval er annaðhvørt ár, verður einki val til starvsnevndina hesaferð. Tó verður val til aganevndina, yvirkærunevndina, loyvisnevndina og kærunevndina í loyvismálum.
FÓTBÓLTSSAMBAND FØROYA
November 2017


text:
Í dag eru liðin 125 ár síðani Jólafundin annan jóladag í 1888. Hetta var ikki bara byrjanin til eina rørslu, ið miðvíst arbeiddi fyri at menna og byggja upp móðurmálið. Fundurin legði eisini lunnar undir ynskið um einar sjálvbjargnar Føroyar.
Nógv er broytt síðani Rasmus Effersøe og onnur tóku stig til føroyingafelagið, ið kveikti eina nýggja tilvitan í fólkinum. Men ímyndið tykkum, um vit í dag settu okkum so miðvís mál, sum vit fyri 125 árum síðani settu okkum fyri at fremja.
Vit hava ikki síðani Jólafundin havt so greiða ætlan. Enn eru vit ikki komin á mál. Og tað eru ivaleyst fleiri við mær, sum hava eitt varið ynski um, at vit skoða tinghúsvøllin. Tí har stendur Rasmus Effersøe. Kanska kundi hann mint okkum á, at vit enn sum áður hava tørv á eini sterkari leiðslu og veruligum ætlanum.
Í 1888 stóðu fólk saman, tí tey ynsktu at landið skuldi ganga fram í øllum lutum. Hetta eiga vit eisini at megna í dag – hóast fortreytirnar eru munandi broyttar.


text:
- Tíðindi, mentan og ítróttur
Rennandi menn oman Pisuvarða og DNA hjá øðrum
Eitt vitni og trý DNA prógv eru bestu kortini hjá ákæranum móti monnunum, sum eru ákærdir fyri eldáseting.
Tað er ikki prógvað, at eldur er settur á, siga verjarnir.
Brunateknisku frágreiðingarnar eru ikki 100 prosent avgjørdar um ásettan eld.
Og DNA kann ikki brúkast einsamalt sum prógv í einum revsimáli, segði annar verjin.
Nógvir dómar eru um tað í Danmark, segði hann.
Trý DNA spor
DNA, sum svarar til tað hjá tí hjá yngra ákærda, er funnið í einum blóðdropa á einum spaka, sum stóð í einum úthúsi hjá AA húsinum, einum lítlum kufferti og á einari mappu, sum var í kuffertinum, sum varð funnið uttan fyri eitt opið vindeygað beint eftir, at politiið kom til eldsbrunan á Tinghúsvegnum.
Eitt vitni, ein kvinna, sigur seg hava møtt tveimum rennandi monnum undir Pisuvarða, sum er stutt frá AA húsinum.
Tá kvinnan kom til hús undir Pisuvarða beint aftaná, sá hon, at eldur var í AA húsinum.
Hon segði á rættafundinum í dag, at menninir vóru illgrunasamir.
Kendi annan aftur
Hon kendi annan teirra, tann eldra ákærda, aftur á myndum hjá politinum.
Hon segði seg tá vera 70-80 prosent vísa í, at tað var hann. Í dag segði hon vera næstan fullvísa, 99 prosent, at tað var hann, hon sá undir Pisuvarða seint um kvøldið 20.juli í fjør.
Hin mannin kendi hon ikki aftur, hóast politiið eisini hevði myndir av honum.
Annar er kendur aftur, og politiið hevur DNAið hjá hinum.
Hetta er høvuðsprógvið hjá ákæruvaldinum í revsimálinum, sum endaði í Føroya rætti klokkan hálvgum fimm í dag.
Sí eisini


text:
- Tíðindi, mentan og ítróttur
Línuskip kunnu koma illa fyri
Tak niður
Støðan hjá teimum 15 línuskipunum er, at nøkur teirra royna ikki við Føroyar í september og november, tí tey flestu eru í Grønlandi.
Tí klára tey seg við fáum fiskidøgum fram til nýggjárs.
Men onnur línuskip fiska við Føroyar í september og fara síðan til Íslands, Flemish Kap ella Grønlands eftir ársskiftið. Tí hava tey brúk fyri nógvum fiskidøgum nú.
Dømi er um skip, sum í januar í ár høvdu brúkt 80 prosent av sínum fiskidøgum.
Tí munar ein triðingur einki.
- Tað kann man slett ikki liva við. Eingin kann liva við tí, sigur Hálvdan Gudmundsen, sum er formaður í Felagnum Línuskip.
Skal staðsetast í tveimum lógum
Fiskidagarnir fyri komandi 12 mánaðirnar skulu staðsetast í tveimum lógum.
Ein triðingur skal útlutast nú, og restin skal vera partur av fiskivinnunýskipanini, sum er á veg í Løgtingið.
Tað heldur formaðurin í Felagnum Línuskip, Hálvdan Gudmundsen, lítið um.
- Vit fáa ikki lagt til rættis. Vit fáa bara lagt komandi fýra mánaðir til rættis, og so vita vit ikki meira, sigur hann.
Sí eisini


text:
- Tíðindi, mentan og ítróttur
Heðin spyr Henrik um tunnilsætlan hjá Anniku
Innkomuvegurin til Havnar er nú komin í Løgtingið sum fyrispurningur frá Heðini Mortensen, løgtingsmanni, til Hendik Old, landsstýrismann.
Heðin Mortensen spyr Henrik Old, um hann ætlar at ganga ynskinum hjá Anniku Olsen, borgarstjóra, á møti, sum kannar møguleikan fyri at ein tunnil verður boraður av Hvítanesi til gamla Oyggjarvegin vestan fyri Auto Service.
Spyr um vegurin verður liðugur
Landsstýrismaðurin verður eisini spurdur, hvørjar ætlanir hann hevur við innkomuvegnum til Havnar, og um vegurin verður liðugur, tá Eysturoyartunnilin verður tikin í nýtslu.
Í viðmerkingunum til fyrispurningin ger Heðin Mortensen vart við avtaluna, hann sum borgarstjóri gjørdi við Henrik Old um innkomuvegin til Havnar, og sigur seg illa duga at síggja, at loysin, Annika Olsen skjýtur upp, fer at lætta nevnivert um ferðslutrýstið.
Sí eisini


text:
Ja, nú er ein løta síðan síðst, men eg havi verið øgiliga upptikin, serliga við skúlatingum. Síðan seinastu viku í november, havi eg arbeitt einar tíggju tímar hvønn dag, fyrst við projekt arbeiði og so við lesnaði til eksamiuna í teoretiskari heimspeki. Ja, eg havi ikki gjørt so nógv við skúlan í langa tíð, og eg haldi meg hava lært eina asins rúgvu. Projektið er í mínari verð øðiliga gott, vit fingu bara átta fyri tað, men tað var nokk mest tí sensor hevði ein ringan dag.
Eg tími so illa at sita og skriva hetta, tí tað ljóðar sum vániligar umberingar. Men eg haldi projektið vera væl betri enn tað projektið, sum eg fekk tíggju fyri seinasta ár. Kritikkurin var nógv av okkara evnavali og vali av keldum. Vit kundu vera einigir við næstan øllum, men tá man bara hevur tríggjar mánaðar at skriva í, so verður man noyddur at prioritera.
Líkamikið, eg skal ikki keða teg við hesum.
Í teoretiskari heimspeki, brúktu vit nógva tíð, eg og Þorsteinn sótu og lósu og skrivaðu upplegg í umleið tríggjar vikur, vit komu djúpt í næstan øllum, men einum lítlum evnið komu vit ikki til botns í, og sjálvandi fekk eg ein av teimum báðum spurningunum, sum var um hetta evnið. Øgiliga keðiligt, og sjálvt um eg haldi, meg hava skilt teoretiska heimsspeki rættuliga væl, noyðist eg at liva við einum sjey tali, stutt sagt gingu próvtøkurnar av helviti til.
Eg skal annars byrja at lesa samskifti nú aftan á fyrsta februar. Tað verður nokk deiliga avvekslandi at lesa okkurt meira praktiskt enn heimsspeki. Eg eri vorðin eitt sindur troyttur av hesi uttanatlæruni.
Nú fari eg at hyggja at enn einum av hesum conspiracy teories filmunum. Eg havi soleiðis sæð ikki havt eitt lív leingið, so eg havi ikki so nógv at siga frá, men okkurt er. Eg skrivi víðari ímorgin ella okkurt sovorðið.
(tað gjørdi eg so ikki, og projektið við arbeiðstittulinum “Ein annan dag bók” endaði her)


text:
Rigmor Dam
Rigmor Dam (fødd 18. desember 1971 í Havn)[1] er føroyskur politikari, lærari, blaðkvinna og kunningarráðgevi.
Innihaldsyvirlit
Lívsleið[rætta | rætta wikitekst]
Útbúgving og arbeiði[rætta | rætta wikitekst]
Rigmor er fødd í Tórshavn, vaks upp í Keypmannahavn tey fyrstu árini til familjan í 1981 flutti heimaftur til Føroya. Tey búsettust í Havn, har Rigmor fyrst gekk í Venjingarskúlanum og síðan í Kommunuskúlanum, í 1991 tók hon HF-prógv úr Hoydølum.
Eftir at hava lokið læraraútbúgving frá Blaagaard Statsseminarium í Keypmannahavn í 1998, fór Rigmor í starv í Eysturskúlanum í Havn, har hon var í starvi til 2005. Síðan gjørdist hon tíðindakvinna í Miðlahúsinum, har hon einamest skrivaði fyri tíðindablaðið Sosialurin. Umframt læraraútbúgvingina hevur hon lisið eitt ár á Journalistháskúlanum í Århus og eitt ár Sam.bas á Roskilde Universitetscenter.[2] Í løtuni er hon í farloyvi úr starvinum sum kunningarfólk hjá Starvsmannafelagnum. Øll árini hevur hon harumframt verið fríyrkisfólk og eitt nú virkað sum samskipari og fundarstjóri, og skrivari fyri bløð og tíðarrit.
Annað virksemi[rætta | rætta wikitekst]
Rigmor var virkin í Sosialistiskum Ungmannafelag á ungum árum. Hon var redaktørur á útisetablaðnum Oyggjaskeggja lestrarárini í Keypmannahavn.[2] Hon var nevndarlimur í Kvinnufelagnum í Havn 2008-2010 og aftur 2014-2015, og limur í mentanarnevnd M.A. Jacobsens árini 2004-2012.
Politikkur[rætta | rætta wikitekst]
Rigmor var fyrstu ferð vald á Ting á løgtingsvalinum 29. oktober 2011 fyri Javnaðarflokkin sum nummar fýra á listanum við 271 atkvøðum. Hon gjørdist næstforkvinna í Løgtingsins trivnaðarnevnd, limur í Mentanarnevndini og varalimur í Rættarnevndini. Rigmor varð afturvald á løgtingsvalinum 1. september 2015, hesaferð við 396 persónligum atkvøðum, ið var fjórðflest á javnaðarlistanum,[3] og 15. september gjørdist hon landsstýriskvinna í Mentamálum í stjórnini hjá Aksel V. Johannesen.
Løgtingsnevndir[rætta | rætta wikitekst]
- 2011-2015 - Næstforkvinna í Trivnaðarnevndini
- 2011-2015 - Limur í Mentanarnevndini
- 2011-2015 - Varalimur í Rættarnevndini
Føroya Landsstýri[rætta | rætta wikitekst]
- 2015-2019 Landsstýriskvinna í Mentamálum
Privat[rætta | rætta wikitekst]
Rigmor Dam er dóttir Duritu og Bergur P. Dam,[1] abbadóttir Petur Mohr Dam, fyrrverandi løgmann, og bróðirdóttir Atla P. Dam, fyrrverandi løgmann. Hon er gift við Arnbirni Ólavssyni Dalsgarð, sum er útbúgving heimspekingur og bókavørður, hann er eisini rithøvundur og ritstjóri. Saman eiga tey trý børn: Bergur (føddur 1990), Rói (føddur 1998) og Sára Maria (fødd 2000).
Keldur[rætta | rætta wikitekst]
- ↑ 1.0 1.1 "Rigmor Dam" (in Faroese). Javnaðarflokkurin. http://www.j.fo/Rigmor-Dam.aspx?ID=354. Heintað 1 May 2016.
- ↑ 2.0 2.1 "Rigmor Dam". Kveik.fo. http://www.kveik.fo/DesktopModules/HRDB/HRDBPre.aspx?PersonID=391&mid=664.
- ↑ kvf.fo - Løgtingsval 1. september 2015


text:
Vit kunnu nú bera tað gleðiligu tíðindi at bóltsnillingurin við 11 talinum, Hans Pauli Samuelsen, aftur er í felagnum.
Eftir at hava umboða EB/Streym alla sína fótbóltstíð valdi Hans Pauli í 2015 at leita sær aðrar avbjóðingar. Fyrst eitt ár í B36 og síðani tvey í Víkingi, hesa tíðina Hans Pauli hevur verði í útlegd hevur hann vunnið meistaraheiti øll árini !
Víkamaðurin, ið hevur leikt næst flestar dystir fyri EB/Streym síðani felagið bleiv til í 1993, hevur skriva undir ein eitt ára sáttmála. Hans Pauli hevur leikt 394 dystir og skora 115 mál fyri besta mannsliði hjá EB/Streymi og tilsamans hevur hann leikt 480 dystir og skora 137 mál.
Hans Pauli leikti sín fyrsta dyst um 17 ára gamal heilt afturi í 2002 og líka síðani fyrsta dyst, hevur hann verði fastur maður í byrjunarupstillingini. Í dag er Hans Pauli 33 ára og við hansara royndum kemur hann at hava ein alstóran týdning fyri unga liðið hjá okkum.
Vit í EB/Streymi eru sera fegin um at Hans Pauli er aftur í felagnum og gleða okkum at síggja hann í blá/svarta búnanum aftur komandi ár.


text:
Vágs kommuna hevur í summar arbeitt við at seta í verk tilmælini hjá Leilu Solmunde, sálu, sum forkvinna í Meginfelag teirra brekaðu gjørdi faldara um atkomu hjá rørslutarnaðum til náttúruperlur í Suðuroynni.
Nú er bummurin niðan til Skarðgjógv tikin niður og verður settur upp longri uppi, soleiðis at bilar og fólk í koyristólum ótarnað kunnu koyra niðan á og njóta útsýni út yvir Vágseiði.
Fyrr í summar var eisini gjørdur pallur og benkur og borð á Vágseiði, har rørslutarnað sjálvsagt eisini hava atgongd.
Fleiri myndir eru á okkara Facebook síðu her


text: Í nærum 20 ár hevur nú 35 ára gamli runavíkingurin Ian Andersen verið millum fremstu gokartkoyrarar í Danmark. Sjálvur hoyrir hann ikki ljóðið av motorinum, tí hann er deyvur. Les um Ian í Dimmalætting hesa vikuna. Eisini kanst tú millum annað lasa um, at bretar eru á veg út úr ES, og harvið verður Bretland nýtt strandarland í fiskivinnusamráðingum. Føroyingar eru fyrireikaðir. Í blaðnum er eisini viðgerð at fløskupantskipanini. Sannlíkindini eru ikki stór fyri, at vit fara at kunna sleppa av allar okkara tómu fløskur og íløt á einum og sama stað. Og vit hava eisini yvirlit yvir teir størstu manningarpartarnar umborð á føroysku fiskiskipunum, og at kríggjast í Føroyum er ikki nøkur løtt uppgáva, sigur CIA. Hetta og mangt annað í blaðnum hesa vikuna, sum er 48 síður.


text:
Nýggjastu tíðindini
Melda til tíðindabræv
Tíðindi - 1. juli 2017
Um vikuskiftið og farna vikuskiftið vórðu árligu Fótbóltsskúlarnir hjá FSF hildnir í Havn og á Toftum. Tilsamans 472 børn, í aldurinum 6 til 14 ár, luttóku
Sjálvt um regnið oysti niður, so vóru tað nøkur sera hugagóð børn sum luttóku á Fótbóltsskúlanum á Toftum 30. juni og 1. juli - Mynd: Hans Erik Danielsen
23. og 24. juni varð Fótbóltsskúlin í Gundadali í Havn, har HB var vertur fyri 302 børnum í aldurinum 6 til 14 ár. Veðrið var eisini av tí besta, børnini hugnaðu sær óført, og sum heild eydnaðist Fótbóltsskúlin væl.
Hinvegin var veðrið ikki av tí allar besta, tá Fótbóltsskúlin var á Toftum 30. juni og 1. juli, har B68 var vertur. Fríggjadagin var veðrið tó gott, men leygardagin regnaði illa. Tað helt kortini ikki teimum 170 hugagóðu børnunum frá at venja og spæla dystir, sjálvt um tað oysti niður.
Áðrenn børnini fóru heim fingu tey ein bólt, t-troyggju, vatn-dunk og eina sodavatn frá Føroya Bjór, umframt luttøkubræv.
Fleiri myndir frá fótbóltsskúlunum í Havn og á Toftum kunnu síggjast her:
Fótbóltsskúlin í Havn 2017 (hb.fo)


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Tag Archives: FM 2016 S
Úrslit og hagtøl frá FM á stuttgeil 2016
Her er ein í so seinkað uppgerð frá FøroyaMeistarastevnuni á stuttgeil 2016, sum var í Svimjihøllini í Gundadali hin 5. til 7. mai 2016. Saman um tikið vann Ægir flest heiðursmerki av øllum feløgum, har serliga Alvi Hjelm heintaði heiðursmerki … Continue reading
Ægir gentur 1:49.29 og juniormet í 4×50 frí
Tær fýra Barbara Debes, Signhild D. Joensen, Jana B. Thomsen og Ásbjørg Hjelm úr Ægir settu hin 7. mai 2016 stórt nýtt føroyskt juniormet í 4×50 metra frísvimjing, tá ið tær á FøroyaMeistarastevnuni á stuttgeil 2016 vunnu silvur við tíðini … Continue reading
Óli 2:02.61 og føroyskt met í 200 firvald
Óli Mortensen úr Havnar Svimjifelag setti hin 7. mai 2016 stórt nýtt føroyskt met í 200 metra firvaldasvimjing, tá ið hann á FøroyaMeistarastevnuni á Stuttgeil 2016 vann gull við tíðini 2:02.61. Hann átti sjálvur føroyska metið á 2:03.69, frá FøroyaMeistarastevnuni … Continue reading
Vár 17:26.75 og juniormet í 1500 frí
Vár Erlingsdóttir Eidesgaard úr Havnar Svimjifelag setti hin 7. mai 2016 stórt nýtt føroyskt juniormet í 1500 metra frísvimjing, tá ið hon á FøroyaMeistarastevnuni á Stuttgeil 2016 vann gull við tíðini 17:26.75. Cecilia Wigant Eysturdal úr Ægir átti nú farna … Continue reading
Sára 2:24.04 og juniormet í 200 firvald
Sára Ryggshamar Nysted úr Suðuroyar Svimjifelag setti hin 6. mai 2016 stórt nýtt føroyskt juniormet í 200 metra firvaldasvimjing tá ið hon á FøroyaMeistarastevnuni á Stuttgeil 2016 vann silvur við tíðini 2:24.04. Kristina Elin Thomsen úr Suðuroyar Svimjifelag átti juniormetið … Continue reading
Ægir kvinnur 3:55.60 og føroyskt met í 4×100 frí
Ægir liðsvimjingin føddar 1996 og yngri setti á FM á stuttgeil hin 5. mai 2016 nýtt føroyskt met á stuttgeil (25m) í 4×100 frí fyri kvinnur, við at svimja teinin uppá 3:55.60. Gamla metið var 3:55.91. Tær fýra sum svumu vóru Signhild Joensen (2000), Barbara Debes … Continue reading


text:
Komandi tíðina fer Sjónleikarabólkurin í Losjan Glotti við Gøtugjógv at framføra tragi-komiska leikin “Hin Berskølluta Sangarindan” eftir Eugene Ionesco. Leikurin er ein heimskendur klassikari, og bæði handrit og handling eru sjáldsom við tað, at tey tykjast bert vera til at skilja, um tú skilur meiningina við meiningsloysi. Men skulu vit skilja alt?
- Leikurin er stuttligur og øðrvísi, tí meiningin tykist so meiningsleys, sigur Mariann Hansen, leikstjóri. Hon leggur dent á tey stuttligu og vælkendu elementini, sum ganga aftur í absurdu leikgongdini. - Leikurin er upprunaliga á fronskum, men her gongur hann fyri seg í heimliga nærumhvørvinum við - og nær við - Gøtugjógv, og persónarnir eru vælkendar typur úr føroyska samfelagnum. Hetta kann bæði gera handlingina eyka stuttliga og absurda, men tað kann sikkurt eisini geva áskoðaranum eitt tilknýti til persónarnar, sjálvt um teir ikki beinleiðis geva meining, sigur Mariann.
Leikararnir í “Hin Berskølluta Sangarindan” eru ungir og evnaríkir og lagt er upp til eina øðrvísi teaturuppliving fyri teimum, ið dáma at flenna og at práta um einki afturvið einum drekkamunni.
Hin Berskølluta Sangarindan verður frumsýndur leygarkvøldið 4. mars. Útselt er til frumsýningina, men leikurin verður eisini sýndur sunnukvøldið 5. mars kl.19 og týskvøldið 7. mars kl.19.
Leikurin er fyri øll - børn sum vaksin, ung sum gomul, og atgongumerkini kosta 150 kr fyri vaksin og 50 kr fyi børn í aldrinum 9-14, sum eru í fylgi við vaksnum.
Atgongumerki kunnu bíleggjast á tlf. 280820, gerandisdagar kl.15-19 og millum kl. 12 og 19 í vikuskiftinum.


text:
Heilsan frá Jógvani
Eftir at hava flutt frá stað til stað í mong ár og kensluna av at vera heimleys, eru vit nú komin hartil, at vit fara at byggja karmarnar um okkara andaliga heim - Lívdina.
Ein nýggjur bygningur fer ikki at áseta ella avmarka okkara andaliga heim, men hann fer at gera tað møguligt fyri okkum at hava eitt stað, har visiónir og mál okkara kunnu skapast, mennast og ítøkiligerast.
Visiónir og mál
Vit ynskja, at øll skulu kenna seg vælkomin í Lívdina uttan mun til, hvør hann ella hon er. Eitt umhvørvi, har vit læra kynstrið at liva fræls, ábyrgdarfull og viðkomandi og møta Gudi á ein hátt, sum ger okkum skilagóð, fyrikomandi, umsorganarfull og framfús í samfelagi og heimi okkara.
Geva
Vilt tú stuðla verkinum og hjálpa okkum at gera hetta til veruleika, ert tú vælkomin at flyta eina gávu á hesa kontu í Eik banka: 9181 - 1325649.
Salurin
Eystursíðan
Suðursíða
Plan tekningar fyrsta byggistig
Plan tekningar heildarætlan
Plan tekning


text:
Formansfrágreiðing 2013
OM aðalfundur 2014
Góðan dag og vælkomin til hendan aðalfundin, sum er annar aðalfundur í søguni hjá OM Føroyar. Deiligt at síggja so nógv fólk her, tí tað er ikki altíð, at tað er so stórur áhugi hjá fólki at møta til aðalfundir.
Nógv er hent innan OM Føroyar, síðani vit vóru saman fyri einum ári síðani, og eg skal tríva í nakað av tí, sum er farið fram.
Nýggj skrivstova
Í maj mánað í fjør tók OM Føroyar eina nýggja skrivstovu í nýtslu. Skrivstovan er í kjallaranum í Oyrahandlinum á Toftum, og vit eru sera fegin um at hava fingið hesi hølini í einum húsum, har nógv fólk gongur.
Dagliga arbeiðið í einum felagsskapi sum OM kann gerast rættiliga einsligt, og tí er tað sera gott, at skrivstovan er í hølum, har nógv onnur fólk eru.
Fólk úti við OM
Høvuðsendamálið hjá OM er sjálvandi at senda fólk út við gleðiboðskapinum, og eg skal tí nevna tey fólkini, sum eru úti ella hava verið úti við OM seinasta árið.
Familjan Jacobina og Hjalmar Andreassen (hann er av Eiði og hon úr Hvannasundi/ Norðdepli) eru saman við synunum Teodor og Rana við Logos Hope. Har er eisini Eirikur T. Lauritsen úr.
Í farna ári hevur familjan Beinta og Grímur Vang úr Klaksvík saman við børnunum Duritu og Jákup verið við Logos Hope í nakrar vikur. Og við har vóru eisini Dánjal Petur Abrahamsen og Dávid Petersen úr Fuglafirði umframt Una Joensen úr Klaksvík.
Tó eru ikki øll farin við Logos Hope, tí Birita Poulsen av Strondum er í staðin farin til Spania, og Rósa Rasmussen úr Runavík er farin til Moldova.
Vi skulu eisini nevna familjuna Claire og Craig Niclassen, sum virka í Onglandi saman við døtrunum Elizabeth, Rebekah og Lydia (Craig er hálvur føroyingur, uppvaksin sum trúboðarabarn á Filipsoyggjunum). Arbeiðið hjá teimum er millum kurdar og gongur mest fyri seg í umráðnum kring Birmingham.
Her í Føroyum virka Shamila og Høgni Johannesen við døtrunum Joy og Adonja, og so mugu vit sjálvandi ikki gloyma Anitu og Oddmar Tausen. Tey eiga fýra børn, sum eru so mikið vaksin, at eg nevni tey ikki her, men vit kunnu nevna, at tey eiga eitt barnabarn – eitur hon ikki Rebekka (?) – og eitt afturat, sum er ávegis.
TeenStreet
Gjøgnum árini hava nógvir ungdómar verið á TeenStreet, og fleiri teirra hugsa kanska als ikki um, at tað er eitt átak hjá OM.
Í fjør vóru 307 føroyingar í Týsklandi og luttóku á TeenStreet, og hetta er størsta luttøka úr Føroyum nakrantíð. Sum skilst, høvdu tey eina fantastiska legu.
Í ár hava vit sett eina serstaka TeenStreet nevnd, sum er mannað við Randi og Símun J. Hansen og Elisabeth Benjaminsen. Tey eru komin væl áleiðis at skipa fyri føroyska partinum av leguni, og tilmeldingar eru væl ávegis.
TiM
Eftir TeenStreet í fjør fóru 12 ungir føroyingar og tríggir leiðarar til Moldova á TIM (Teens In Mission). Tey luttóku til ymisk tiltøk og høvdu nakrar góðar dagar í hesum landi, sum er roknað sum tað fátækasta landið í Europa. Túrurin í Moldova hevði stóra ávirkan á okkara ungu.
Í ár er málið at manna trý TIM-lið: eitt til Moldova, eitt til Bosnia og eitt til Italia. Liðið til Bosnia er fullteknað, men annars eru fleiri pláss eftir.
Transform & Gary Witherall
Eitt tiltak, sum vit í nevndini halda ljóða sera spennandi og sum eitt náttúrligt framhald eftir TeenStreet, er Transform.
Í juli mánað í fjør byrjaði Transform við síni vanligu ráðstevnu í Róm, og seks føroyingar luttóku. Eftir ráðstevnuna fóru tvær ungar kvinnur – Fríða Gaardlykke og Dania Poulsen úr Runavík – til Norðuritalia at taka lut í barnaarbeiði. Tveir ungir menn – Ólavur Mørkøre av Eiði og Rani Kjærbo úr Havn – surfaðu og vitnaðu í Portugal. Og ungi havnarmaðurin Tórur Zachariasen var í Jordan.
Maibritt Højgaard Johansen av Strondum var við á einum Transform liði, sum verður nevnt Transit. Tey koyrdu frá staði til stað, frá landi til land í einum Ford Transit (harav navnið) og luttóku í ymsum tiltøkum, og hon kom ikki heim aftur fyrr enn beint undan jólum.
Í ár hava vit sett eina serstaka Transform nevnd, sum er mannað av Maluni og Hera Kjærbo og Tóri Zachariasen. Málið var at senda heili 30 føroyingar avstað við Transform í ár, men tað hevur gingið sera striltið at fáa fólk at tekna seg.
Í sambandi við hendan OM aðalfundin vitjar stovnarin av Transform, Gary Witherall, í Føroyum, og vit vóna, at hetta fer at skumpa undir hugin hjá fólki at fara við Transform.
Gary hevur longu vitjað í Føroyum í tríggjar dagar, og hann hevur verið bæði til felagsungdómsmøti í Ebenezer og í Meinigheitshúsinum í Havn saman við T.O.S. Í kvøld verður hann til ungdómstiltak í Nebo á Toftum, og í morgin vitjar hann fyrst Kelduna og síðani KFUM&K í Klaksvík, so tað kann sigast, at hann liggur ikki á latu síðuni, nú hann er her og vitjar.
OM á fólkafundi í Klaksvík
Í september var stórur fólkafundur í Klaksvík, og OM hevði tá ein bás á tiltakinum.
Vit valdu at nýta høvið til at vísa á átakið “Fuel the Hope”, sum snýr seg um at lata oljustuðul til Logos Hope. Øll, sum vóru á Fokus, vita, at árligi oljukostnaðurin hjá Logos Hope er uml. 16 mió. kr.
Eitt av málunum hjá okkum er, at vit úr Føroyum skulu lata eina mió. kr. um árið í oljustuðli til Logos Hope.
Í sambandi við fólkafundin var Myles Toews í Føroyum og greiddi frá. Hann er ein sokallaður “fundraiser” fyri Logos Hope, og seinasta árið hevur hann fleiri ferðir verið í Føroyum. Myles er sera fegin um ta móttøku og tann áhuga, sum hann hevur møtt her í Føroyum.
Á fólkafundinum í Klaksvík nýttu vit eisini høvið at vísa á tørvin fyri væl útbúnum og royndum maskinmeistarum við Logos Hope. Eitt annað av málunum, sum vit hava sett okkum fyri í OM Føroyar, er, at eitt av størvunum sum maskinmeistari umborð á Logos Hope fast skal verða sett við einum føroyingi. Til hetta krevst fígging, og okkara mál er at fáa hesar pengarnar til vega.
Europeiski leiðarin vitjaði
Síðani OM Føroyar varð stovnað fyri tveimum árum síðani, hava vit havt fleiri “fínar” OM vitjanir. Í fjør vitjaði leiðarin fyri altjóða OM, Peter Maiden (hann er síðani “pensioneraður”), og fyri nøkrum fáum døgum síðani høvdu vit vitjan av europeiska OM-leiðaranum, Frank Hinkleman úr Eysturríki.
Frank Hinkleman luttók ikki til nakað størri tiltak á vitjanini í Føroyum, men tað var heldur ikki ætlanin við vitjanini. Hann vildi bara fegin koma higar fyri at síggja landið og hitta føroysku OM fólkini, so hann kundi vera til stuðul og eggjan.
Fokus & Global Village
Tað allar størsta, sum er hent í OM høpi hetta seinasta árið, er sjálvandi tiltakið Fokus, sum var í Runavík frá 24. februar til 2. mars. Og “høvuðsattraktiónin” var sjálvandi Global Village.
10 fólk frá OM Svøríki vitjaðu í Føroyum í sambandi við Fokus, og saman við nógvum hjálparfólki úr Føroyum gjørdu tey eitt megnar arbeiði. Café’in – við livandi sangi og tónleiki – var eisini við til at gera Fokus til eitt heilt fantastiskt upplivilsi.
Fólk, sum vitjaðu, fara aldrin í lívinum at gloyma tað, tey upplivdu á Global Village.
Hóast orðið “takk” kann tykjast fátæksligt – sum kendi danski sangurin sigur – so fari eg kortini at siga hjartaliga takk til øll tey, sum gjørdu ein so stóran innsats á Fokus.
Vit vilja ógvuliga treyðugt nevna nakran framum onnur, men vit mugu tó bera eina serstaka tøkk til Anitu fyri ein megnar, MEGNAR innsats.
Limir
Á aðalfundinum í fjør segði eg, at vit høvdu sett okkum sum mál, at OM Føroyar skuldi hava 500 limir um eini 2-3 ár. Tað gleðiliga er hent, at longu í dag – 1-2 ár fyri tíð – hava vit rokkið málinum, tí í dag hava vit meira enn 500 limir (onkur helt, at formaðurin hevði ov lítla trúgv).
Tað er sera eggjandi at síggja, at fólk taka undir við hesum arbeiðnum, og eg vil siga tykkum øllum takk fyri tað.
Vit hava ikki sett nakað nýtt mál enn.
Strategi faldari
Sum eg nevndi á aðalfundinum í fjør, so arbeiddu vit um ta tíðina nógv við visjón, missión og strategi.
Vit komu á mál við hesum arbeiðnum, og sum eitt úrslit av hesum bleiv ein lítil og sera snøggur faldari gjørdur, har víst verður á innsatsumráðini, sum vit hava ásett.
Vit hava býtt faldaran út allastaðni, tí vit vilja fegin, at fólk lesa í faldaranum, og harvið kunnu tey verða inspirerað at luttaka í verkinum á ein ella annan hátt.
Gevist sum formaður
Tá ið OM Føroyar varð stovnsett, játtaði eg at fara í nevndina, og eg tók beinanvegin við sum formaður. Eg havi sitið sum formaður hesi bæði fyrstu tvey árini, og hetta hevur verið bæði spennandi og avbjóðandi.
Eg havi arbeitt saman við nøkrum spennandi fólkum í einum sera spennandi felagsskapi.
Eg havi nú avgjørt, at eg gevist sum formaður, so eftir aðalfundin fara vit tí at velja ein nýggjan nevndarformann – ella kvinnu – fyri OM Føroyar. Eg fari tó ikki at taka meg úr nevndini, og eg vænti, at arbeiðið heldur fram, sum tað áður hevur gjørt.
Við hesum fari eg at takka fyri eitt sera hendingarríkt ár, og eg hyggi við spenningi inn í framtíðina.
Absalon Áargarð,
nevndarformaður,
OM-Føroyar


text:
Navn:
Jógvan & Unn Zachariassen
Stutt lýsing um Jógvan og Unn:
Jógvan Zachariassen er útbúgvin tónleikari og doktari í gudfrøði. Hann er samkomuleiðari í Lívdini í Hoyvík, fagottleikari í Føroya Symfoniorkestri og ferðast sum fyrilestrahaldari bæði í Føroyum og uttanlands. Hann er giftur Unn og saman arbeiða tey nógv við undirvísing og ráðgeving fyri pør. Tey eiga trý vaksin børn. Unn arbeiðir á Glæsir sum deildarleiðari á List & Skapan deildini. Jógvan og Unn arbeiða nógv saman í hjúnabandsráðgeving og undirvísing.
Annað:
Jógvan hevur bloggin www.jogvanz.org/
Vit koma bæði inn í parlagið við einum ruskposa, ið vit royna at krógva sum frægast. Tað er neyvan við vilja, men kanska er eingin tíð í lívinum, har vit liva eina so stóra lygn, sum tá ið vit eru forelskað. Jógvan er klassiskur tónleikari, og eg minnist, hvussu væl mær dámdi klassiskan tónleik, tá ið vit komu saman. Men sannleikin er tann, at klassiskur tónleikur hevði ongan týdning í mínum lívi, sjálvt um eg í dag havi lært at síggja vakurleikan í hesum tónleiki.
Eitt annað, sum hendir í parlagnum er, at tað, vit falla fyri, kann seinni verða tað, sum okkum dámar minst, tí tað krevur so nógv av einum at rúma tí. Í byrjanini elskaði eg, at Jógvan var so avslappaður og lættur at vera saman við, men seinni hevði eg ynskt, at hann dugdi betur at siga frá og var meiri sosialur. At rúma okkum sjálvum kann vera torført, men at rúma mótsetningunum í okkara maka kann vera torførari, uttan so at vit síggja menning í at seta okkara egna tørv til síðis við tí fyri eyga at góðtaka okkara maka.
Tað er umráðandi at kenna seg sjálvan. Eitt a-symetrisk forhold – sum Sulamit í Hásonginum kendi í byrjanini – er ikki gott. Men at vera í symetri – tað, at bæði hava sama virði, bæði taka ábyrgd og bæði arbeiða fyri at fáa sum best burturúr – er tað besta fyri parlagið.
Gud ynskir, at vit veva eitt nýtt og óvæntað mynstur við teimum træðrum, sum eru øðrvísi. Tað er eisini meiri spennandi, óvæntað, vilt og nýskapandi at brúka ymiskt tilfar at skapa nakað nýtt og serliga, um tað kann skapa vøkstur og menning fyri makan og felags vøkstur fyri okkum bæði.
Brot úr bókini, “At elska og liva” s. 31 – Hugleiðing frá Unn
Deil hesa grein


text:
Orð: Kåre Mørkestøl
Lag: Green, green gras of home
Týtt: Kajfinn Hammer
1. Uttan frið, uttan gleði, særdur, nívdur fyrr eg gekk
uttan Guð og uttan vón í hesum heimi,
og mítt hjarta ei friðin kendi fyrr enn eg til Guð mær vendi,
tá, fyrst tá eg frið við Harran fann.
Niðurlag: Tað er náði, ja, náði, at í mín stað Kristus doyði,
fyri meg Seg gav ein dag á Golgata.
2. Innast inni eg tó kendi hvønn ein dag og hvørja stund
longsul eftir kraft at ganga trúarvegin.
Mína bøn Jesus hoyrdi, Hann í Andanum meg doypti,
og nú veit eg, leið mín móti Himni ber.
3. Sína Brúður Jesus heintar skjótt frá jørð og heim til sín,
tá av náði eisini eg verði við!
Hann í skýggjunum skal koma, málið nátt er, skeiðið runnið,
vak og bið tí Dagurin nú er so nær.
Niðurlag: Skalt tú tá standa eftir fáa vreiði Guðs at smakka?
Nei, kom við og hjartað Jesusi nú gev!


text:
Eftir barnsburð
Tú hevur rætt til barsilspening í upp til 4 vikur innan fyrstu 46 vikurnar eftir barnsburð. Tó kann tíðarskeiðið ikki vera minni enn ein vika.
Seinastu vikurnar frá viku 14 eftir barnsburð, kunnu nýtast bæði av tær og mammuni, tó bert av einum av foreldrunum í senn. T.v.s. at um tú fert í farloyvi seinastu 28 vikurnar, so kann mamman ikki samstundis vera heima við barsilspeningi ella við løn frá arbeiðsgevara. Tó kann hon vera heima í feriu við løn.
Ert tú einligur, hevur tú rætt til barsilstíðarskeiðið, ið er avsett til mammuna. T.v.s. at einlig hava rætt til barsilspening upp til 46 vikur eftir barnsburð.
Foreldur, ið fáa fleiri børn undir sama barnsburði, hava rætt til 4 vikur afturat samlaða barsilsfarloyvinum. Vikurnar skula takast innan 50 vikur eftir barnsburð.
Foreldur, ið fáa barn áðrenn 32. viku í viðgongutíðini, hava rætt til 8 vikur afturat samlaða barsilsfarloyvinum. Vikurnar skula takast innan 54 vikur eftir barnsburð.
Eftir hesar vikur, hava foreldur ein lógartryggjaðan rætt til at vera heima hjá barninum í 52 vikur eftir barnsburð. Tó rindar Barsilsskipanin ikki barsilspening eftir viku 46/50/54 eftir barnsburð.
Um mamman doyr ella er álvarsliga sjúk
Um mamman doyr, ella læknaváttan staðfestir, at mamman vegna álvarsliga sjúku ikki er før fyri at taka sær av barninum, hevur tú rætt til barsilspening tær 14 vikurnar eftir barnsburð, ið eru avsettar til mammuna. Treytin fyri, at faðir at barni kann fáa barsilspening í hesum tíðarskeiðnum er, at mamman ikki nýtir rætt sín at fáa barsilspening frá Barsilsskipanini.
Um barnið doyr
Um barnið doyr ella er deyðføtt, hevur tú somu rættindi sum um barnið var á lívið. Tó kunnu vikurnar frá 14. viku eftir barnsburð bert nýtast av mammuni. Læknin skal í tílíkum førum vátta, at talan er um ein barnsburð.
Ættleiðing
Foreldur, ið ættleiða, hava rætt til barsilspening í tilsamans 50 vikur eftir móttøku. Av teimum 50 kunnu foreldrini fáa barsilspening samstundis í 4 vikur. Tó kann tað foreldrið, ið ikki fær barsilspening, vera heima í feriu við løn.
Eisini hava foreldur, ið ættleiða, rætt til barsilspening samstundis í upp til 4 vikur áðrenn móttøku.
Treytin fyri barsilspening hettar tíðarskeið er, at viðkomandi er staddur uttanlands eftir barninum
Eftir hesar vikur, hava foreldur ein lógartryggjaðan rætt til at vera heima hjá barninum í tilsamans 56 vikur eftir móttøku. Tó rindar Barsilsskipanin ikki barsilspening eftir viku 50 eftir móttøku.


text:
Tíðindaskriv:
Føroyski telvarin Helgi Dam Ziska hevur fingið nýggjan høvuðsstuðul, sum eitur Føroya Tele. Í dag undirskrivaðu partarnir eina stuðulsavtalu, ið er galdandi í eitt ár.
Føroya Tele er nýggjur høvuðsstuðul hjá føroyska talvflogvitinum, Helga Dam Ziska. Hetta gjørdist veruleiki í dag, tá ið partarnir undirskrivaðu eina stuðulsavtalu, sum merkir, at Føroya Tele stuðlar Helga Dam Ziska í hansara arbeiði við og fyri telving í Føroyum.
Jan Ziskasen, samtaksstjóri í Føroya Tele, fegnast um nýggja samstarvið.
– Tað gleðir okkum, at vit kunnu gerast ein týdningarmikil prikkur á talvleiðini hjá Helga Dam Ziska næsta árið. Helgi Dam Ziska er ein ítróttarmaður í heimsklassa, og tí er tað sera nærliggjandi, at Føroya Tele stuðlar stórmeistaranum á ferð hansara bæði her heima og á altjóða talvpallinum.
Í hesum døgum fyrireikar Helgi Dam Ziska seg til ymsar kappingar, ið liggja fyri framman, og hann fegnast somuleiðis um avtaluna.
– Eg eri sera fegin um hesa avtaluna, sum gevur mær betri umstøður at arbeiða við telvingini. Fleiri kappingar eru á skránni í vár, og í heyst skal eg millum annað til World Cup og EM fyri lið. Við Føroya Tele sum samstarvsfelaga kann eg av álvara fyrireika meg til hesar avbjóðingar. Tað er eisini mín vón, at samstarvið fer at stimbra áhugan fyri telving í Føroyum, sigur føroyski stórmeistarin í talvi.
Helgi Dam Ziska og Føroya Tele fara nú undir eitt tvívegis samstarv, sum verður viðkomandi og gagnligt fyri báðar partar. Avtalan er fyribils galdandi í eitt ár.


text:
Tann skarin av ungun fólki, sum settu búgv í Grønlandi síðst í 40 og fyrst í 50 unum, er farin at fækkast.
Hósdagin var Frida ´borin út í góðveðrinum. Og var tað kanska symbolskt , tí hon var blíðheitin sjálv. Hon var ein virksom dama, sum hevði sína meining um tingini. Eg minnist sum barn, tá man kom inn í hitarúmið, og morgunfrúurnar sótu har og prátaðu. Eg var still og smæðin, kom spakuliga inn í hitan og turkaði mær. Og har sótu allar konurnar og diskuteraðu eitt og annað. Ofta var prátað um, hvat tær skuldu finna upp á til døgurða. Og tá kundi Frida vera nokso harðmælt. Hetta var jú av týdningi fyri eina húsmóðir, og allar vóru hesar konur húsmøður, sum fingu sær eina fríløtu í svimjihylinum. Bæði tað sosiala og so at fáa rørt kroppin hevur havt alstóran týdning fyri hesar konur.
Tá eg nú hugsi um hetta ættarliðið úti í Grønlandi, so er tað konurnar, sum traðka týðiligast fram í minninum: Klóka og stuttliga Sammelina,sum kendi og hevði stóran áhuga fyri náttúruni. Sofía við sínum látri, og sum peilaði í vindeyganum, tá vit spældu rundbolt á Grønlandsvegnum.Vit vóru bangin fyri Jóanes, tí um bolturin kom inn á hansara garð, so bleiv hann illur. OG Guddid, sum bleiv kallað Grønlandsørnin. Hví veit eg ikki rættuliga. Jú, nokk tí hon var eitt sindur ornut. Og so Jona, sum sat við køksvindeygað og peilaði av, einaferð , eg kom seint heim við sjeiki eina leygarnátt klokkan 4, minnist meg rætt. So ekspederaði eg í bakarínum hjá Margi og Erling. Har var fult av fólki, ofta kø langt út á vegin. So kemur Jona, og skal keypa eitt fransbreyð, og sigur hart og týðuliga: Nå, tú komst seint heim í nátt við sjeiki. Og eg rodnaði upp um bæði oyru, ógvulig flov. So má eg nevna Sigurð, sum dámdi so væl at arbeiða við steinum. Tað man hava verið sera avslappandi fyri hann, tí nógva tíð brúkti hann við bara at standa og fundera yvir, hvar nú hesin ella hasin steinum skuldi vera. So minnist eg eina episodu við Sigrið av Skarði. Eg man hava verið 8-10 ár. Vit báðar møttust á Grønlandsvegnum, og sigur hon so blíð: hvussu hevur tú tað Sólveig? Ein slíkan spurning hevði ongin nakrantíð spurt meg fyrr. Um vaksin spurdu meg um nakað, so var tað um, hvussu gekk í skulanum. Eg man hava følt meg virðismetta sum eitt orduligt fólk, tí hendan hending stendur so týðuliga í minninum.
Nú eru ikki nógv eftir í Grønlandi av hesum ættarliðnum. Ella og Poul eru á Boðanesheiminum, Katrina er á einum sambýli, og mamma og pápi eru á Tjarnagarði. Unga ættarliðið er komið í húsini.
Skrivað: Sólveig Sørensen


text:
Tað var ein vøkur sjón at síggja sólarrisið fríggjamorgunin. Okkurt gott er við at fara tíðliga upp, vanliga liggi eg í fasta svøvni tá ið tann rundi lívgevarin, hin gula og reyða hitapumpan kemur úr havinum á morgni.
men fríggjamorgunin var eg á veg vestur á flogvøllin.
Frida og Madeleine og Emikl vóru í Brussel eftir mær. Tey fóru so til hokki bæði, og vit fóru heim.
Í dag var aftur hokki á skránni, sum so mangan leygardag skuldu tey spæla dyst, eg sá Madeleine dystast við gentur frá Leuven. Tað var spennandi og javnur dystur. Nokso kalt at standa og hyggja, Frida var vetyrarklødd, so henni bilti ikki.
Um kvøldið skuldi Mdeleine í dans, ja tey vaksa skjótt Men hetta var barnadansur fyri børn til og við 11 ár.
So var døgurði á skránni og svenskur krimi. Bía hevði ordiliga rullað seg út í køkinum.
Hann sigur lýggjari veður, so n+u fáa vit at síggja.


text:
Limafundurin hjá Føroyska Bíbliufelagnum verður týskvøldið 21. mars kl. 20 í Miðvágs missiónshúsi.
Skráin til limafundin er sambært viðtøkum felagsins við frágreiðing frá arbeiðnum og fíggjarviðurskiftum. Í ár er nógv spennandi at hoyra frá virkseminum seinasta árið og hvørja framtíðar ætlanir eru. Limir hava møguleika at koma við spurningum og viðmerkingum til arbeiði.
Jenny Lydersen hevur fyrst eina andakt og síðani er skráin henda:
1. Val av fundarstjóra og fundarskrivara.
2. Frágreiðing frá arbeiðnum og framtíðarætlanum.
3. Kunning um fíggjarviðurskifti.
4. Ásetan av limagjaldi.
5. Velja tveir stýrislimir (triðja hvørt ár)
6. Ymiskt
Aftaná hevur Bergur D. Joensen ein fyrilestur við heitinum “Luther og Bíblian”.
Nýggir limir kunna tekna seg á fundinum ella á heimasíðu felagsins:
www.biblia.fo
Hjartaliga vælkomin!
Begrur D. Joensen Gunnar K. Nattestad
Formaður Aðalskrivari


text:
Tað er ikki bara íbúgvaratalið í Føroyum, sum slær met í hesum døgum. Um nakrar mánaðir - um verandi gongd heldur fram - verður talið á løntakarum í Føroyum tað hægsta, tað nakrantíð hevur verið.
Tað sigur seg nevniliga ikki sjálvt, at um talið á íbúgvarum er høgt, so er talið á løntakarum tað eisini. Tað velst um arbeiðsloysi. Men arbeiðsloysi er sera løgt í løtuni (10. apríl vóru 481 fólk skrásett at fáa útgjald frá ALS), og tí bendir alt á, at 2017 verður tað árið, har flest løntakarar vóru.
Í januar vóru 25.807 løntakarar, árstíðarjavnað. Hetta eru 110 fleiri enn í desember, sum svarar til ein vøkstur upp á 0,4%. Sjálvt um tað hevur verið vøkstur í yvir trý ár, so er ferðin í vøkstrinum í løtuni tann hægsta. Í januar 2014 vóru 23.653 løntakarar, og nú trý ár seinni eru tað yvir 2.000 fleiri. Í einum tíðarskeiði í 2007 og 2008 vóru tað nakað fleiri løntakarar enn tað eru nú, men heldur verandi gongd fram, so verður 2017 árið, har flest løntakarar vóru, upplýsir Hagstova Føroya.
Kelda: hagstova.fo


text:
- Í dag eru royndir gjørdar, og um nakrar dagar fyriliggur úrslitið, sigur Regin Jakobsen, stjóri á Bakkafrost. Annars sigur Regin Jakobsen, at teir ikki vilja viðmerkja virðið á partabrævinum, sum annars er lækkað í virði.
Virðið á partabrævinum hjá Bakkafrost er lækkað 6,23 prosent í dag, eftir at tað í gjár kom fram, at illgruni var um ILA sjúka í einum aliringi hjá Bakkafrost í Hvannasundi.
Tá keypsskálin í Oslo lat upp í morgun, lækkaði partabrævið hjá Bakkafrost. Klokkan 14.11 í dag var viðrið lækkað 6,23 prosent, sum myndin vísir. Lækkingin svingar beint nú ímillum 6 og 7 prosent.
Tað skal ofta lítið til, áðrenn partabrøv missa viðrið, men um so er, at ILA sjúka verður staðfest, kann væl vera, at virðið lækkar enn meira.
Tá úrslitið av seinast tiknu royndunum fyriligga, verður avgerð tikin um hvørji møgulig tiltøk verða sett í verk, um so er, at sjúka verður staðfest
Les eisini: Illgruni um ILA


text:
Meining: Vansar við uppboðssølu
Størsti feilurin við uppboðssølu er at bert fokusera uppá veiðiliðið í fiskivinnuni og gloyma at hyggja eftir samlaðu heildini
Harðlig spreinging í Ukraina
Eini 24.000 fólk eru flutt burtur úr økinum
Meining: Gratispolitikkurin fær ein brádligan enda
Tað eigur at verða sett í verk eitt borgarakort, ið ásetur, hvat hvør samfelagsbólkur í kommununi kann fáa av sersømdum
Kvinnur sleppa nú at koyra í Saudiarabia
Lógin, sum fer at loyva saudiarabiskum kvinnum at koyra, kemur í gildi í juni 2018


text:
Undirritaði hevur í dag sett landsstýriskvinnuni í kommunumálum, Sirið Stenberg, fyrispurning eftir grein 52a í tingskipanini um, hvørjar reglur galda, tá kommunur luta út kommunal grundstykki undir kostprís, og hvat landsstýriskvinnan ger fyri at tryggja, at borgarar ikki eru fyri mismuni, tá kommunur luta út grundstykki.
Í seinastuni eru fleiri dømi um kommunur, ið selja grundstykki undir kostprís.
Uttan mun til orsøk, so tykist hendan gongdin hvørki røtt ella serliga heppin. At stykkja út og byggibúgva bindur nógva fíggjarorku hjá kommunum, og verður selt undir kostprís, skattafíggja kommunurnar grundstykkini lutvís. Hetta gevur enn einaferð ríku kommununum kappingarfyrimunir, og teir borgarar, ið eru so hepnir at ogna sær stykkini, fáa eisini fyrimunir fram um aðrar borgarar.
Ein kommunal útstykking kemur altíð bara einum lítlum parti av borgarum til góðar. Verða stykkini seld undir kostprís, so fáa hesir borgarar ein eyka skattafíggjaðan fyrimun fram um aðrar. Hetta er ikki neyturviliga teir borgarar, ið treingja mest, men tey, ið av tilvild standa ovast á einum bíðilista til gundstykki ella akkurát í teirri løtuni eru klár at byggja sær hús.
Í onkrum hendinga føri er rímiligt at selja grundstykki fyri minnni enn kostprís. Men grundstykki og bústaðarmøguleikar annars eru týðandi liður í kappingini millum kommunur um borgarar, og hetta kann tí skjótt fara á glið. Tapararnir eru tá teir kommunalu skattaborgarar, sum, uttan at hava ynskt hetta, fíggja ein part av byggikostnaðinum hjá øðrum við skattapeningi sínum. – Men taparar vera eisini tær kommunur, ið annaðhvørt halda seg neyvt til galdandi reglur, ella eru so hart fyrispentar fíggjarliga, at tær ikki megna at kappast um nýggjar skattaborgarar á hendan hátt.


text:
Her er skráin fyri Summar Festivalin
Nú er greitt, nær Twisted Sister, Burhan G og øll hini spæla á Summar Festivalinum.
Í døgunum frá 7. til 9. august verður Summar Festivalurin hildin í Klaksvík. Aftur í ár verður tónleikur á trimum útipallum. Afturat tí kemur eisini tónleikur og undirhald í Silvalandi og tjaldingarøkinum.
Stóra navnið á Summar Festivalinum hesaferð er Twisted Sister, og amerikanski rockbólkurin fer at spæla á Vágsbøi hóskvøldið 7. august. Hini útlendsku høvuðsnøvnini spæla fríggjakvøldið og leygarkvøldið.
Niðanfyri ber til at síggja skránna fyri Summar Festivalin 2014